
1.	A GYÓGYSZER NEVE

Kardatuxan 20 mg filmtabletta


2.	MINŐSÉGI ÉS MENNYISÉGI ÖSSZETÉTEL

20 mg rivaroxabánt tartalmaz filmtablettánként.

Ismert hatású segédanyag:
49,88 mg laktózt (monohidrát formájában) tartalmaz filmtablettánként (lásd 4.4 pont).
A készítmény kevesebb mint 1 mmol (23 mg) nátriumot tartalmaz filmtablettánként, azaz gyakorlatilag „nátriummentes”.

A segédanyagok teljes listáját lásd a 6.1 pontban.


3.	GYÓGYSZERFORMA

Filmtabletta (tabletta)

Barnásvörös, kb. 7 mm átmérőjű, mindkét oldalán domború felületű filmtabletta kerek, egyik oldalán „D3” jelöléssel. 


4.	KLINIKAI JELLEMZŐK

4.1	Terápiás javallatok

Felnőttek
Stroke és szisztémás embolisatio megelőzése nem valvularis eredetű pitvarfibrillációban szenvedő felnőtt betegeknél, akiknél egy vagy több rizikófaktor áll fenn, mint például pangásos szívelégtelenség, hypertonia, életkor ≥ 75 év, diabetes mellitus, korábbi stroke vagy transiens ischaemiás attak.

Mélyvénás thrombosis (MVT) és pulmonalis embolia (PE) kezelése és a recidiváló MVT és PE megelőzése felnőtt betegeknél. (A hemodinamikailag instabil betegekkel kapcsolatban lásd 4.4 pont.)

Gyermekek és serdülők
Vénás thromboembolia (VTE) kezelése és a recidiváló VTE megelőzése 50 kg feletti testtömegű gyermekeknél és serdülőknél (18 évesnél fiatalabb életkorban), legalább 5 nappal a kezdeti parenteralis antikoaguláns kezelés után.

4.2	Adagolás és alkalmazás

Adagolás

Stroke és szisztémás embolisatio megelőzése felnőtteknél
Az ajánlott adag naponta 20 mg, amely egyben az ajánlott maximális adag is.

A Kardatuxan‑nal végzett kezelést hosszú távon kell folytatni, amennyiben a stroke és a szisztémás embolisatio megelőzéséből származó előnyök meghaladják a vérzés kockázatát (lásd 4.4 pont).

Ha kimaradt egy adag, a betegnek azonnal be kell vennie a Kardatuxan‑t, majd másnap folytatnia kell tovább a napi egyszeri alkalmazást az ajánlottaknak megfelelően. Nem szabad kétszeres adagot bevenni ugyanazon a napon a kimaradt adag pótlására.

Az MVT kezelése, a PE kezelése és a recidiváló MVT és PE megelőzése felnőtteknél
Az akut MVT vagy PE kezdeti kezelésére az ajánlott adag az első három héten naponta kétszer 15 mg, amelyet naponta 20 mg követ a fenntartó kezelés és a recidiváló MVT és PE megelőzése céljából. 

Rövid időtartamú (legalább 3 hónapos) terápia mérlegelendő azoknál a MVT-t vagy PE-t tapasztalt betegeknél, akiknél jelentős átmeneti kockázati tényezők (például a közelmúltban történt nagyobb műtét vagy trauma) provokálta a MVT‑t, illetve PE‑t. Hosszabb időtartamú terápia mérlegelendő azoknál a betegeknél, akiknél a provokált MVT vagy PE nem áll összefüggésben jelentősebb átmeneti kockázati tényezőkkel, a MVT‑t vagy PE‑t nem kockázati tényezők provokálták, illetve kórelőzményükben recidiváló MVT vagy PE szerepel. 

Amennyiben a recidiváló MVT és PE hosszan tartó megelőző kezelése indokolt (a MVT-ra, illetve PE-ra alkalmazott legalább 6 hónapos terápia befejeződését követően), a javasolt adag naponta egyszer 10 mg. Azoknál a betegeknél, akiknél a recidiváló MVT, illetve PE kockázata magasnak tekinthető, például akiknél szövődményes kísérőbetegségek állnak fenn, vagy akiknél a hosszan tartó megelőző kezelés alatt ismételten MVT vagy PE jelentkezett naponta egyszer 10 mg Kardatuxan alkalmazása mellett, a napi egyszeri 20 mg Kardatuxan alkalmazása megfontolandó. 

A terápia időtartamát és az adagot egyénre szabottan, a kezelésből származó előny vérzési kockázattal szembeni gondos mérlegelése után kell meghatározni (lásd 4.4 pont).

	
	Időtartam
	Adagolási rend
	Napi összdózis

	Recidiváló MVT és PE megelőzése és kezelése 

	1‑21. nap 

	Naponta kétszer 15 mg 

	30 mg

	
	A 22. naptól kezdődően 

	Naponta egyszer 20 mg
	20 mg

	Recidiváló MVT és PE megelőzése 

	A DVT‑re, illetve PE‑re alkalmazott legalább 6 hónapos terápia befejeződését követően 
	Naponta egyszer 10 mg vagy naponta egyszer 20 mg 
	10 mg vagy 20 mg



A 15 mg-os dózisról a 21. nap utáni 20 mg-os dózisra való váltás megkönnyítésére az első 4 héten alkalmazandó kezdeti kezeléshez külön rivaroxabán-kiszerelés érhető el a DVT és a PE kezelésére.

Ha a naponta kétszer 15 mg-os kezelési szakasz (1‑21. nap) alatt kimarad egy adag, a betegnek azonnal be kell vennie a Kardatuxan‑t, mivel így biztosíthatja a 30 mg Kardatuxan/nap bevitelét. 
Ebben az esetben egyszerre két darab 15 mg‑os tablettát is be lehet venni. A következő napon a betegnek folytatnia kell a szokásos naponta kétszer 15 mg bevételét az ajánlásnak megfelelően.

Ha a napi egyszeri adaggal végzett kezelési szakban marad ki egy adag, a betegnek azonnal be kell vennie a Kardatuxan‑t, majd másnap folytatnia kell tovább a napi egyszeri alkalmazást az ajánlásnak megfelelően. Nem szabad ugyanazon a napon kétszeres adagot bevenni a kimaradt adag pótlására.

VTE kezelése és a recidiváló VTE megelőzése gyermekeknél és serdülőknél
A Kardatuxan-kezelést gyermekeknél és serdülőknél (18 évesnél fiatalabb életkorban) legalább 5 nappal a kezdeti parenteralis antikoaguláns kezelés után kell megkezdeni (lásd 5.1 pont).

A gyermekek és serdülők adagját a testtömeg alapján kell kiszámolni.
· 50 kg vagy azt meghaladó testtömeg esetén:
napi egyszer 20 mg rivaroxabán-dózis ajánlott. Egyúttal ez a maximális napi dózis is.
· 30 és 50 kg közötti testtömeg esetén:
napi egyszer 15 mg rivaroxabán-dózis ajánlott. Egyúttal ez a maximális napi dózis is.
· 30 kg alatti testtömegű betegekre vonatkozóan, kérjük, olvassa el a rivaroxabán granulátum belsőleges szuszpenzióhoz alkalmazási előírását.

A gyermek vagy serdülő testtömegét és a dózis megfelelő voltát rendszeresen ellenőrizni kell! Ezzel biztosítható a terápiás adag fenntartása. A dózist csak a testtömegváltozás alapján szabad módosítani.

A kezelést legalább 3 hónapig kell folytatni gyermekeknél és serdülőknél. A kezelés legfeljebb 12 hónap időtartamra hosszabbítható meg, amennyiben az klinikailag szükséges. Nem állnak rendelkezésre olyan adatok gyermekekről és serdülőkről, amelyek alátámasztanák a dózis hat havi kezelés utáni csökkentését. Egyedileg kell felmérni a kezelés 3 hónapon túli folytatásával járó előnyöket és kockázatokat, mérlegelve a thrombosis kiújulásának kockázatát a lehetséges vérzési kockázattal szemben.

Ha kimarad egy dózis, azt a lehető leghamarabb pótolni kell, amint észrevették, de csakis azon a napon, amikor egyébként is esedékes lenne. Ha ez nem lehetséges, a betegnek ki kell hagynia az adagot és folytatnia kell a kezelést a következő előírt adaggal. A beteg ne vegyen be kétszeres adagot a kimaradt adag pótlására!

Átállás K-vitamin-antagonistákról (KVA) rivaroxabánra
· A stroke és a szisztémás embolisatio megelőzése:
A KVA‑kezelést akkor kell abbahagyni és a Kardatuxan‑kezelést megkezdeni, ha a nemzetközi normalizált arány (International Normalised Ratio, INR) ≤ 3,0.
· Az MVT, PE kezelése, valamint az újbóli előfordulás megelőzése felnőtteknél, és a VTE kezelése, valamint az újbóli előfordulás megelőzése gyermekeknél és serdülőknél: a KVA‑kezelést akkor kell abbahagyni és a Kardatuxan‑kezelést megkezdeni, ha az INR ≤ 2,5.
KVA‑ról rivaroxabánra történő átállításkor a betegeknél hamis emelkedett INR-t lehet mérni a rivaroxabán bevétele után. A rivaroxabán antikoaguláns aktivitásának mérésére nem alkalmas az INR, ezért erre nem szabad alkalmazni (lásd 4.5 pont).

Átállás rivaroxabánról K-vitamin-antagonistákra (KVA)
Rivaroxabánról KVA‑ra történő átállás során fennáll az elégtelen véralvadásgátlás veszélye. Egy másik antikoagulánsra történő átállás alatt folyamatos, megfelelő véralvadásgátlást kell biztosítani. Megjegyzendő, hogy a rivaroxabán hozzájárulhat az INR emelkedéséhez.
A rivaroxabánról KVA‑ra átálló betegeknél a rivaroxabánt és a KVA‑t együtt kell adni addig, amíg az INR ≥ 2,0 nem lesz. Az átállási időszak első két napján a KVA hagyományos kezdeti dózisát kell alkalmazni, majd ezután a KVA adagolását az INR‑nek megfelelően kell beállítani. Amíg a beteg a rivaroxabánt és a KVA‑t is szedi, az INR‑vizsgálatot nem szabad az előző adag rivaroxabán bevételétől számított 24 óránál korábban elvégezni, ezt közvetlenül a következő adag rivaroxabán bevétele előtt kell megtenni. Ha leállították a rivaroxabán szedését, akkor az INR‑vizsgálat az utolsó adag bevételét követően legalább 24 óra elteltével biztonsággal elvégezhető (lásd 4.5 és 5.2 pont). 

Gyermekek és serdülők:
A Kardatuxan-ról KVA-ra átálló gyermekeknek és serdülőknek folytatniuk kell a Kardatuxan alkalmazását 48 órán keresztül a KVA első dózisát követően. 2 napi egyidejű alkalmazás után meg kell határozni az INR-t a Kardatuxan következő esedékes dózisa előtt. A Kardatuxan és a KVA egyidejű alkalmazását addig tanácsos folytatni, amíg az INR ≥ 2,0 nem lesz. Ha a beteg abbahagyta a Kardatuxan szedését, akkor az utolsó adag bevételét követő 24 óra elteltével megbízhatóan végezhető el az INR-vizsgálat (lásd fent, valamint 4.5 pont).

Átállás parenteralis antikoagulánsról rivaroxabánra
Az aktuálisan parenteralis antikoagulánst kapó felnőtt, valamint gyermek és serdülő betegeknél a parenteralis antikoaguláns adagolását abba kell hagyni, és a rivaroxabán‑kezelést 0‑2 órával azelőtt az időpont előtt kell elkezdeni, mielőtt a következő parenteralis gyógyszer (pl. kis molekulatömegű heparinok) esedékes lenne, vagy a folyamatosan adagolt parenteralis készítmény (pl. intravénásan adagolt, nem frakcionált heparin) abbahagyásakor.

Átállás rivaroxabánról parenteralis antikoagulánsra 
Abba kell hagyni a Kardatuxan alkalmazását és a parenteralis antikoaguláns első adagját a következő Kardatuxan adag bevételének időpontjában kell beadni.

Különleges betegcsoportok 
Vesekárosodás 
Felnőttek:
A súlyos vesekárosodásban (kreatinin‑clearance 15‑29 ml/perc) szenvedő betegekkel kapcsolatban rendelkezésre álló, korlátozott számú klinikai adat azt jelzi, hogy a rivaroxabán plazmakoncentrációja jelentősen emelkedett. Ezért a Kardatuxan‑t ilyen betegeknél óvatosan kell alkalmazni. Alkalmazása nem javasolt olyan betegeknél, akiknek kreatinin‑clearance‑e < 15 ml/perc (lásd 4.4 és 5.2 pont).

Közepesen súlyos (kreatinin‑clearance 30‑49 ml/perc) vagy súlyos (kreatinin‑clearance 15‑29 ml/perc) vesekárosodásban szenvedő betegekre az alábbi adagolási javaslat vonatkozik: 

· Nem valvularis eredetű pitvarfibrillációban szenvedő betegeknél a stroke és szisztémás embolisatio megelőzésére az ajánlott adag naponta egyszer 15 mg (lásd 5.2 pont). 
-	MVT kezelésére, PE kezelésére és a visszatérő MVT, valamint PE megelőzésére: a betegeket naponta kétszer 15 mg‑mal kell kezelni az első három héten. Ezután – amennyiben az ajánlott adag naponta egyszer 20 mg – az adag napi egyszeri 20 mg‑ról napi egyszeri 15 mg‑ra csökkentését meg kell fontolni, ha a beteg becsült vérzési kockázata nagyobb, mint a recidiváló MVT és PE kockázata. A 15 mg alkalmazásának ajánlása farmakokinetikai modellezésen alapul, és nem vizsgálták ebben a klinikai környezetben (lásd 4.4, 5.1 és 5.2 pont).
	Amennyiben az ajánlott adag naponta egyszer 10 mg, ennek módosítása nem szükséges.

Nem szükséges a dózis módosítása enyhe vesekárosodásban (kreatinin‑clearance 50‑80 ml/perc) szenvedő betegeknél (lásd 5.2 pont).

Gyermekek és serdülők
· Enyhe vesekárosodásban (glomerulusfiltrációs ráta 50 – ≤ 80 ml/perc/1,73 m2) szenvedő gyermekek és serdülők: nem szükséges a dózis módosítása a felnőttektől származó adatok, valamint a gyermek és serdülő betegektől származó korlátozott mennyiségű adat alapján (lásd 5.2 pont).
· Közepes vagy súlyos fokú vesekárosodásban (glomerulusfiltrációs ráta < 50 ml/perc/1,73 m2) szenvedő gyermekek és serdülők: a rivaroxabán alkalmazása nem javasolt, mert nincsenek rendelkezésre álló klinikai adatok (lásd 4.4 pont).

Májkárosodás 
A Kardatuxan ellenjavallt olyan betegeknél, akik véralvadási zavarral és klinikailag jelentős vérzési kockázattal járó májbetegségben szenvednek, ideértve a Child–Pugh B és C stádiumú cirrhoticus betegeket is (lásd 4.3 és 5.2 pont). Nem állnak rendelkezésre klinikai adatok májkárosodásban szenvedő gyermekekről és serdülőkről.

Idősek
Nem szükséges a dózis módosítása (lásd 5.2 pont). 

Testtömeg 
Nem szükséges a dózis módosítása felnőtteknél (lásd 5.2 pont). 
Gyermek és serdülő betegeknél a dózist a testtömeg alapján határozzák meg.

Nemek közötti különbségek 
Nem szükséges a dózis módosítása (lásd 5.2 pont). 

Cardioversio előtt álló betegek 
A Kardatuxan elkezdhető vagy folytatható cardioversiót igénylő betegek esetében is. 
A Kardatuxan‑terápiát a transoesophagealis echokardiográfia (TEE) irányítású cardioversióhoz antikoagulánssal korábban nem kezelt betegek esetében legalább 4 órával a cardioversio előtt kell elkezdeni a megfelelő antikoaguláltsági állapot biztosítása érdekében (lásd 5.1 és 5.2 pont). A cardioversio elvégzése előtt minden beteg esetében meg kell győződni arról, hogy a beteg a Kardatuxan-t az előírtaknak megfelelően szedte. A döntést a terápia megkezdéséről és időtartamáról a cardioversión áteső betegekre vonatkozó antikoaguláns terápia irányelveinek figyelembevételével kell meghozni.

Stent beültetéssel járó percutan coronaria intervención (PCI) áteső, nem-valvularis eredetű pitvarfibrillációban szenvedő betegek 
Korlátozott mennyiségű tapasztalat áll rendelkezésre a maximum 12 hónapig alkalmazott, 15 mg rivaroxabán napi egyszeri, csökkentett dózisának (vagy napi egyszeri 10 mg rivaroxabán a közepesen súlyos vesekárosodásban szenvedő betegeknél [kreatinin‑clearance 30‑49 ml/perc]) P2Y12‑inhibitorhoz történő hozzáadásával az olyan, nem valvularis eredetű pitvarfibrillációban szenvedő betegeknél, akik orális antikoagulációra szorulnak és stent beültetéses percutan coronaria intervención (PCI) esnek át (lásd 4.4 és 5.1 pont).

Gyermekek és serdülők 
A rivaroxabán biztonságosságát és hatásosságát 0 – < 18 éves gyermekek és serdülők esetében még nem igazolták a stroke és a szisztémás embolisatio megelőzése indikációban nem valvularis eredetű pitvarfibrillációban szenvedő betegeknél. Nincsenek rendelkezésre álló adatok. Emiatt az alkalmazás 18 évesnél fiatalabb gyermekeknél és serdülőknél kizárólag a VTE kezelése és a VTE kiújulásának megelőzése indikációban ajánlott.

Az alkalmazás módja

Felnőttek
Szájon át történő alkalmazásra.
A tablettát étkezés közben kell bevenni (lásd 5.2 pont). 

Porrá tört tabletta 
Azoknak a betegeknek, akik nem tudják egészben lenyelni a tablettát, a Kardatuxan tabletta közvetlenül a bevétel előtt porrá is törhető, és vízzel vagy almapürével keverve szájon át beadható. A porrá tört Kardatuxan 15 mg-os vagy 20 mg-os filmtabletta beadását követően, az adagot azonnal étkezésnek kell követnie.
A porrá tört tablettát gyomorszondán keresztül is be lehet adni (lásd 5.2 és 6.6 pont).

50 kg feletti testtömegű gyermekek és serdülők
A Kardatuxan szájon át történő alkalmazásra való.
A betegnek javasolni kell, hogy folyadékkal nyelje le a tablettát, és étkezés közben vegye azt be (lásd 5.2 pont). A tablettákat körülbelül 24 óra különbséggel kell bevenni.

Ha a beteg azonnal kiköpi az adagot vagy a dózis bevételét követő 30 percen belül hány, akkor újabb adagot kell beadni. Ha a beteg több mint 30 perccel az adag bevétele után hány, az adagot nem szabad újra beadni, hanem a következő dózist a szokásos ütemezés szerint kell alkalmazni. 

Nem szabad feldarabolni a tablettát abból a célból, hogy a tabletta teljes adagjának egy részét alkalmazzák.

Porrá tört tabletta 
Azoknál a betegeknél, akik nem tudják lenyelni a teljes tablettát, granulátumos gyógyszerformát kell alkalmazni. 
A Kardatuxan megfelelő gyógyszerformája nem áll rendelkezésre. Ugyanazon hatóanyagot tartalmazó más készítményt kell alkalmazni.
Ha más gyógyszerformák nem elérhetőek, a 15 mg vagy 20 mg rivaroxabán előírt dózisa előállítható egy 15 mg-os vagy egy 20 mg-os tabletta porrá törésével, amely közvetlenül alkalmazás előtt összekeverhető vízzel vagy almapürével, majd szájon át alkalmazható. 
A porrá tört tabletta nasogastricus szondán vagy tápláló gyomorszondán keresztül is beadható (lásd 5.2 és 6.6 pont). 

4.3	Ellenjavallatok

A készítmény hatóanyagával vagy a 6.1 pontban felsorolt bármely segédanyagával szembeni túlérzékenység.

Aktív, klinikailag jelentős vérzés. 

Olyan laesio vagy állapot, amelyet a súlyos vérzés szempontjából jelentős kockázatúnak tartanak. Ide tartozhatnak a fennálló vagy a közelmúltban kialakult gastrointestinalis fekélyek, magas vérzési kockázatú malignus neoplasmák jelenléte, a közelmúltbéli agy‑ vagy gerincsérülés, a közelmúltbéli agy‑, gerinc‑ vagy szemészeti műtét, a közelmúltbéli intracranialis vérzés, az ismert vagy feltételezett oesophagus varicositas, az arteriovenosus malformatiók, a vascularis aneurysmák, a nagy intraspinalis vagy intracerebralis vascularis rendellenességek.

Bármely más antikoagulánssal, pl. nem frakcionált heparinnal (unfractionated heparin, UFH), kis molekulatömegű heparinnal (enoxaparin, dalteparin stb.), heparinszármazékokkal (fondaparinux stb.), orális antikoagulánsokkal (warfarin, dabigatrán-etexilát, apixabán stb.) való együttes kezelés, kivéve abban a speciális esetben, ha az antikoaguláns terápia váltása történik (lásd 4.2 pont), vagy ha az UFH‑t olyan dózisban adják, amely egy centrális, vénás vagy artériás katéter átjárhatóságának fenntartásához szükséges (lásd 4.5 pont). 

Véralvadási zavarral és klinikailag jelentős vérzési kockázattal járó májbetegség, beleértve a Child–Pugh B és C stádiumú cirrhoticus betegeket is (lásd 5.2 pont). 

Terhesség és szoptatás (lásd 4.6 pont).

4.4	Különleges figyelmeztetések és az alkalmazással kapcsolatos óvintézkedések

A kezelési időszak teljes időtartama alatt az antikoagulációs gyakorlatnak megfelelő klinikai megfigyelés javasolt.

Vérzési kockázat
Más antikoagulánsokhoz hasonlóan a Kardatuxan‑t szedő betegeknél is gondosan monitorozni kell a vérzés jeleit. A vérzés emelkedett kockázatával járó állapotokban ajánlott elővigyázatosan alkalmazni. A Kardatuxan alkalmazását abba kell hagyni, ha súlyos vérzés lép fel.

A klinikai vizsgálatok során gyakrabban észleltek nyálkahártyavérzést (vagyis epistaxist, fogíny‑, gastrointestinalis, urogenitalis vérzést, beleértve a kóros hüvelyi vérzést vagy fokozott menstruációs vérzést is) és anaemiát a hosszú távú rivaroxabán‑kezelés során, mint a KVA‑kezelés mellett. Így a megfelelő klinikai megfigyelésen felül a hemoglobin/hematokrit laboratóriumi vizsgálata értékes lehet az okkult vérzés detektálásában, és a nyilvánvaló vérzés klinikai jelentőségének számszerű maghatározásában, amennyiben szükségesnek ítélik.

Az alábbiakban részletezett számos betegcsoportnál fokozott a vérzés kockázata. Ezeknél a betegeknél a vérzéses szövődmények és az anaemia jeleinek és tüneteinek gondos monitorozása szükséges a kezelés megkezdése után (lásd 4.8 pont). 
A hemoglobinszint vagy a vérnyomás bármely nem megmagyarázható esése esetén vérzésforrást kell keresni.

Bár a rivaroxabán‑kezelés alatt nem szükséges az expozíció rutinszerű monitorozása, kivételes helyzetekben a rivaroxabán‑szintek kalibrált, kvantitatív anti‑Xa faktor tesztekkel végzett mérése hasznos lehet, amikor a rivaroxabán‑expozíció ismerete segíthet a klinikai döntésekben, pl. túladagolás és sürgős műtét esetén (lásd 5.1 és 5.2 pont). 

Gyermekek és serdülők
Korlátozottan állnak rendelkezésre adatok olyan cerebralis vénás és sinus thrombosisos gyermekek és serdülők esetében, akiknél központi idegrendszeri fertőzést is diagnosztizáltak (lásd 5.1 pont). A vérzési kockázatot alaposan értékelni kell a rivaroxabán-kezelés megkezdése előtt és a terápia alatt.

Vesekárosodás 
Súlyos vesekárosodásban (kreatinin‑clearance < 30 ml/perc) szenvedő felnőtt betegeknél a rivaroxabán plazmaszintje jelentősen emelkedett (átlagosan 1,6‑szeres lehet), ami a vérzés fokozott kockázatához vezethet. A Kardatuxan‑t elővigyázatosan kell alkalmazni olyan betegeknél, akik kreatinin‑clearance‑e 15 és 29 ml/perc között van. Alkalmazása nem javasolt azoknál a betegeknél, akiknek kreatinin‑clearance‑értéke < 15 ml/perc (lásd 4.2 és 5.2 pont). 
A Kardatuxan elővigyázatosan alkalmazandó olyan, vesekárosodásban szenvedő betegeknél, akik egyidejűleg a rivaroxabán plazmakoncentrációját növelő gyógyszereket kapnak (lásd 4.5 pont).
A Kardatuxan alkalmazása nem javasolt közepes vagy súlyos fokú vesekárosodásban (glomerulusfiltrációs ráta < 50 ml/perc/1,73 m2) szenvedő gyermekeknél és serdülőknél, ugyanis nincsenek rendelkezésre álló klinikai adatok.

Kölcsönhatások egyéb gyógyszerekkel 
A rivaroxabán alkalmazása nem javasolt azoknál a betegeknél, akik egyidejűleg szisztémás azol típusú antimikotikum‑ (pl. ketokonazol, itrakonazol, vorikonazol és pozakonazol) vagy HIV‑proteáz‑gátló-(pl. ritonavir-) kezelésben részesülnek. Ezek a hatóanyagok mind a CYP3A4, mind a P‑glikoprotein (P‑gp) erős gátlói, és ezáltal klinikailag jelentős mértékben (átlagosan 2,6‑szeresére) növelhetik a rivaroxabán plazmakoncentrációját, ami fokozott vérzési kockázathoz vezethet. 
Nem állnak rendelkezésre klinikai adatok olyan gyermekekről és serdülőkről, akik egyidejűleg a CYP3A4-et és a P-gp-t is egyaránt erősen gátló, szisztémás kezelést kapnak (lásd 4.5 pont).

[bookmark: _Hlk58669059]Elővigyázatosan kell eljárni, ha a beteg egyidejűleg a véralvadást befolyásoló egyéb gyógyszereket szed, mint amilyenek a nem-szteroid gyulladásgátló gyógyszerek (NSAID‑ok), az acetilszalicilsav (ASA), és a thrombocytaaggregáció‑gátlók, vagy a szelektív szerotoninvisszavétel‑gátlók (SSRI-k) és a szerotonin–noradrenalin‑visszavétel‑gátlók (SNRI‑k). Olyan betegek esetében, akiknél fennáll a gastrointestinalis fekélyes megbetegedés kockázata, megfontolható a megfelelő profilaktikus kezelés (lásd 4.5 pont). 

A vérzés egyéb kockázati tényezői 
Az egyéb antithromboticus szerekhez hasonlóan a rivaroxabán sem ajánlott azon betegek számára, akiknél fokozott a vérzés kockázata, mint például: 
· veleszületett vagy szerzett vérzéses megbetegedések; 
· nem kontrollált súlyos artériás hypertonia; 
· egyéb olyan, aktív fekély nélküli gastrointestinalis betegség, amely vérzési komplikációk kialakulásához vezethet (pl. gyulladásos bélbetegség, oesophagitis, gastritis, gastrooesophagealis refluxbetegség); 
· vascularis retinopathia; 
· bronchiectasia vagy a kórelőzményben szereplő tüdővérzés. 

Daganatos betegek 
A rosszindulatú megbetegedésben szenvedő betegeknél egyidejűleg nagyobb lehet a vérzés és a thrombosis kockázata. Az aktív stádiumban lévő rosszindulatú daganatos betegeknél az antithromboticus kezelés egyedi előnyét mérlegelni kell a vérzés kockázatával szemben a tumor elhelyezkedése, az antineoplasticus terápia és a betegség stádiumának függvényében. A gastrointestinalis vagy az urogenitalis területen elhelyezkedő tumorokhoz a rivaroxabán-terápia alatt megnövekedett vérzési kockázat társult.
Nagy vérzési kockázattal járó, rosszindulatú neoplasmás betegeknél a rivaroxabán alkalmazása ellenjavalt (lásd 4.3 pont). 

Műbillentyűs betegek 
A rivaroxabán nem alkalmazható thromboprophylaxis céljára olyan betegeknél, akik nemrég transzkatéteres aortabillentyű‑pótláson (transcatheter aortic valve replacement, TAVR) estek át. A rivaroxabán biztonságosságát és hatásosságát nem vizsgálták műbillentyűs betegeknél, ezért nincs adat annak alátámasztására, hogy a rivaroxabán megfelelő véralvadásgátlást biztosít ebben a betegcsoportban. A Kardatuxan‑kezelés ezeknél a betegeknél nem javasolt.

Antifoszfolipid-szindrómában szenvedő betegek
A direkt hatású orális antikoagulánsok (Direct acting Oral Anticoagulants, DOAC), köztük a rivaroxabán nem javasoltak olyan, korábban thrombosison átesett betegeknél, akiknél antifoszfolipid-szindrómát diagnosztizáltak. Különösen tripla pozitív betegeknél (lupus-antikoaguláns, antikardiolipin antitestek és anti‑béta‑2‑glikoprotein‑I antitestek) DOAC‑kezelés esetén a visszatérő thromboticus események gyakorisága nagyobb lehet, mint a K‑vitamin‑antagonista-kezelés esetén.

Stent beültetéssel járó percutan coronaria intervención (PCI) áteső, nem valvularis eredetű
pitvarfibrillációban szenvedő betegek
Rendelkezésre állnak klinikai adatok egy beavatkozással járó vizsgálatból, melynek fő célja a biztonságosság értékelése volt stent beültetéses percutan coronaria intervención (PCI) áteső, nem-valvularis eredetű pitvarfibrillációban szenvedő betegeknél. A hatásosságra vonatkozó adatok ebben a populációban korlátozottak (lásd 4.2 és 5.1 pont). Nem állnak rendelkezésre adatok az olyan betegeknél, akiknek a kórelőzményében stroke/transiens ischaemiás attak (TIA) szerepel.

Hemodinamikailag instabil PE-betegek, vagy olyan betegek, akiknél thrombolysis vagy pulmonalis embolectomia szükséges 
A Kardatuxan nem ajánlott a nem frakcionált heparin alternatívájaként olyan betegeknél, akik pulmonalis emboliát tapasztaltak és hemodinamikailag instabilak vagy thrombolysisre, illetve pulmonalis embolectomiára szorulhatnak, mert a rivaroxabán biztonságosságát és hatásosságát ezekben a klinikai szituációkban nem állapították meg.

Spinalis/epiduralis érzéstelenítés vagy punctio 
Gerincközeli érzéstelenítés (spinalis/epiduralis érzéstelenítés) vagy spinalis/epiduralis punctio alkalmazásakor a thromboemboliás szövődmények megelőzésére véralvadásgátló gyógyszert szedő betegek esetében fennáll az epiduralis vagy spinalis haematoma kialakulásának veszélye, ami tartós vagy maradandó bénulást okozhat. Ezen események kockázata fokozódhat a posztoperatív időszakban állandó epiduralis katéterek vagy a haemostasist befolyásoló gyógyszerek egyidejű alkalmazása esetén. A kockázat traumatizáló vagy ismételt epiduralis vagy spinalis punctiók esetén szintén nőhet. A betegeket gyakran kell monitorozni a neurológiai károsodás jeleinek és tüneteinek (pl. alsó végtagi zsibbadás vagy gyengeség, a belek vagy a húgyhólyag funkciózavara) észlelése érdekében. Neurológiai veszélyeztetettség észlelésekor sürgős diagnózis és kezelés szükséges. A gerincközeli beavatkozás előtt az orvosnak mérlegelnie kell a potenciális előny és kockázat arányát a thromboprophylaxis miatt antikoagulált, illetve a későbbiekben antikoaguláns‑kezelésben részesülő betegek esetében. Ezekben az esetekben nem áll rendelkezésre klinikai tapasztalat a 20 mg-os rivaroxabán alkalmazásával kapcsolatosan. 
A rivaroxabán és a gerincközeli (epiduralis/spinalis) érzéstelenítés együttes alkalmazásából eredő vérzési kockázat mérséklése érdekében figyelembe kell venni a rivaroxabán farmakokinetikai profilját. Epiduralis katéter behelyezésére vagy kivételére, illetve lumbalis punctio elvégzésére az az időszak a legmegfelelőbb, amikor a rivaroxabán antikoaguláns hatása alacsonynak vélhető. Ugyanakkor a megfelelően alacsony antikoaguláns hatás eléréséhez szükséges pontos időzítés nem ismert egy adott beteg esetében, és azt mérlegelni kell a diagnosztikai eljárás sürgősségével szemben. 
Az epiduralis katéter eltávolítására vonatkozó ajánlás az általános farmakokinetikai jellemzőkön alapul, és a felezési idő kétszeresénél javasolt, vagyis a rivaroxabán utolsó alkalmazása után legalább 18 órának kell eltelnie fiatal felnőtt betegek, és legalább 26 órának kell eltelnie idős betegek esetében (lásd 5.2 pont). A katéter eltávolítását követően legalább 6 órának kell eltelnie a rivaroxabán következő adagjának alkalmazása előtt. 
Traumatizáló punctio esetén a rivaroxabán alkalmazását 24 órával el kell halasztani.
Nincsenek rendelkezésre álló adatok arról, hogy mikor kell behelyezni vagy eltávolítani a neuraxialis katétert gyermekeknél és serdülőknél a rivaroxabán-kezelés ideje alatt. Ilyen esetekben a rivaroxabán alkalmazását abba kell hagyni, és meg kell fontolni egy rövid hatású parenteralis véralvadásgátló alkalmazását.

Adagolási ajánlások invazív és műtéti beavatkozások előtt és után 
Amennyiben invazív vagy műtéti beavatkozás szükséges, a Kardatuxan 20 mg filmtablettát legalább 24 órával a beavatkozás előtt le kell állítani, ha ez lehetséges, és egybeesik az orvos klinikai megítélésével. Ha a beavatkozást nem lehet elhalasztani, akkor mérlegelni kell a vérzés fokozott kockázatát a beavatkozás sürgősségével szemben. 
A Kardatuxan szedését a lehető leghamarabb újra el kell kezdeni az invazív vagy műtéti beavatkozás után, feltéve, ha ezt az adott klinikai helyzet lehetővé teszi, illetve a kezelőorvos megítélése szerint megfelelő vérzéscsillapítást értek el (lásd 5.2 pont).

Idősek
Az életkor növekedésével fokozódhat a vérzés kockázata (lásd 5.2 pont). 

Bőrreakciók 
A forgalomba hozatalt követően a rivaroxabán alkalmazásával összefüggésben súlyos bőrreakciókról számoltak be, beleértve a Stevens–Johnson-szindrómát, a toxicus epidermalis necrolysist és a DRESS szindrómát is (lásd 4.8 pont). A betegeknél ezeknek a reakcióknak vélhetően a kezelés korai szakaszában van a legnagyobb kockázata: az esetek túlnyomó többségében a reakció kezdete a kezelés első heteire esett. A rivaroxabán‑kezelést súlyos (pl. terjedő, intenzív és/vagy hólyagképződéssel járó) bőrreakció vagy bármilyen más, nyálkahártya-laesiókkal járó túlérzékenységi reakció első megjelenésekor abba kell hagyni! 

A segédanyagokkal kapcsolatos információk 
A Kardatuxan laktózt tartalmaz. Ritkán előforduló, örökletes galaktózintoleranciában, teljes laktázhiányban vagy glükóz-galaktóz malabszorpcióban a készítmény nem szedhető.
Ez a gyógyszer kevesebb mint 1 mmol (23 mg) nátriumot tartalmaz filmtablettánként, azaz gyakorlatilag „nátriummentes”.

4.5	Gyógyszerkölcsönhatások és egyéb interakciók

A gyermek és serdülő populációban nem ismert az interakciók mértéke. Gyermekek és serdülők esetében az alábbi, felnőtteknél gyűjtött interakciós adatokat, valamint a 4.4 pontban megfogalmazott figyelmeztetéseket kell figyelembe venni.

CYP3A4- és P‑gp-inhibitorok: 
A rivaroxabán ketokonazollal (400 mg naponta egyszer) vagy ritonavirrel (600 mg naponta kétszer) történő egyidejű alkalmazása a rivaroxabán átlagos AUC-értékének 2,6‑szeres/2,5‑szeres növekedéséhez, és a rivaroxabán átlagos Cmax értékének 1,7‑szeres/1,6‑szeres növekedéséhez vezetett, ami a gyógyszer farmakodinámiás hatásainak jelentős növekedésével társult, és fokozott vérzési kockázathoz vezethet. Ezért a Kardatuxan egyidejű alkalmazása nem javasolt szisztémás, azol típusú antimikotikum-kezelésben (pl. ketokonazol, itrakonazol, vorikonazol és pozakonazol) vagy HIV‑proteáz‑gátló‑kezelésben részesülő betegek esetén. Ezek a hatóanyagok a CYP3A4 és a P‑gp erős gátlói (lásd 4.4 pont). 

A rivaroxabán csak egyik eliminációs útvonalát (akár a CYP3A4‑et vagy a P‑gp-t) nagymértékben gátló hatóanyagok feltételezhetően kisebb mértékben növelik a rivaroxabán plazmakoncentrációját. A klaritromicin (napi kétszer 500 mg dózisban) például, ami erős CYP3A4-inhibitornak és közepesen erős P‑gp-inhibitornak tekinthető, az átlagos rivaroxabán AUC 1,5‑szeres és a Cmax 1,4-szeres emelkedését okozta. A klaritromicinnel létrejövő interakció a legtöbb betegnél valószínűleg klinikailag nem releváns, de potenciálisan jelentős lehet a magas kockázatú betegeknél. (vesekárosodásban szenvedő betegek esetében: lásd 4.4 pont).

A CYP3A4‑et és a P‑gp‑t közepes mértékben gátló eritromicin (500 mg naponta háromszor) alkalmazása a rivaroxabán átlagos AUC‑ és Cmax-értékének 1,3‑szeres növekedéséhez vezetett. Az eritromicinnel létrejövő interakció a legtöbb betegnél valószínűleg klinikailag nem releváns, de potenciálisan jelentős lehet a magas kockázatú betegeknél. 
Enyhe fokú vesekárosodásban szenvedő betegeknél az eritromicin (naponta háromszor 500 mg) az egészséges veseműködésű vizsgálati alanyokhoz képest 1,8-szeres emelkedést idézett elő a rivaroxabán átlagos AUC-értékében, és 1,6-szeres emelkedést a Cmax-értékében. Közepesen súlyos vesekárosodásban szenvedő betegeknél az eritromicin az egészséges veseműködésű vizsgálati alanyokhoz képest 2,0‑szeres növekedést idézett elő a rivaroxabán átlagos AUC‑értékében, és 1,6‑szeres emelkedést a Cmax‑értékében. Az eritromicin és a vesekárosodás hatása additív (lásd 4.4 pont). 

A flukonazol (naponta egyszer 400 mg), amely közepesen erős CYP3A4‑gátlónak tekinthető, a rivaroxabán átlagos AUC‑érték 1,4‑szeres emelkedéséhez és az átlagos Cmax-érték 1,3‑szeres növekedéséhez vezetett. A flukonazollal létrejövő interakció a legtöbb betegnél valószínűleg klinikailag nem releváns, de potenciálisan jelentős lehet a magas kockázatú betegeknél. (Vesebetegség esetén lásd a 4.4 pontot.) 

Mivel a dronedaronra vonatkozóan korlátozott állnak rendelkezésre klinikai adatok, a rivaroxabánnal történő együttes adása kerülendő.

Antikoagulánsok 
Enoxaparin (40 mg egyszeri dózis) és rivaroxabán (10 mg egyszeri dózis) együttes alkalmazása során az anti‑Xa faktor aktivitásra kifejtett additív hatás volt megfigyelhető, ami azonban nem befolyásolta a véralvadási teszteket (PI, aPTI). Az enoxaparin nem befolyásolta a rivaroxabán farmakokinetikáját. 
A fokozott vérzési kockázat miatt óvatosan kell eljárni, ha a betegek egyidejűleg egyéb antikoaguláns kezelésben is részesülnek (lásd 4.3 és 4.4 pont). 

NSAID‑ok/thrombocytaaggregáció‑gátlók 
A vérzési idő nem nyúlt meg klinikailag jelentős mértékben rivaroxabán (15 mg) és 500 mg naproxén együttes alkalmazását követően. Azonban lehetnek olyan egyének, akiknél kifejezettebb a farmakodinámiás válasz.
A rivaroxabánt 500 mg acetilszalicilsavval együtt adva nem volt megfigyelhető klinikailag szignifikáns farmakokinetikai vagy farmakodinámiás kölcsönhatás. 
A klopidogrel (300 mg telítő dózis, majd 75 mg fenntartó dózis) nem mutatott farmakokinetikai kölcsönhatást a rivaroxabánnal (15 mg), de a betegek egy csoportjában a vérzési idő jelentős megnyúlását figyelték meg, ami nem volt összefüggésbe hozható a thrombocytaaggregációval, a P‑szelektin vagy a GPIIb/IIIa‑receptor-szintekkel. 
Megfelelő körültekintéssel kell eljárni, ha a betegeket egyidejűleg NSAID‑okkal (beleértve az acetilszalicilsavat) és thrombocytaaggregáció‑gátlókkal kezelik, mert ezek a készítmények jellemzően fokozzák a vérzési kockázatot (lásd 4.4 pont). 

SSRI‑k/SNRI‑k 
Más antikoagulánsokhoz hasonlóan, SSRI‑k vagy SNRI‑k egyidejű alkalmazásakor fokozott vérzési kockázat állhat fenn a betegeknél az ezen gyógyszerek – a jelentések szerinti – thrombocytákra gyakorolt hatása miatt. Amikor a rivaroxabán klinikai programjában egyidejűleg alkalmazták őket, a súlyos, illetve nem súlyos, klinikailag jelentős vérzések számszerűen magasabb előfordulási gyakoriságát figyelték meg minden kezelési csoportban.

Warfarin 
A betegek átállítása a K‑vitamin‑antagonista wafarinról (INR: 2,0‑3,0) rivaroxabánra (20 mg) – vagy rivaroxabánról (20 mg) warfarinra (INR: 2,0‑3,0) – az additív hatásnál jelentősebb mértékben megnövelte a protrombinidőt/INR‑t (Neoplastin) (akár 12‑es INR-értéket is meg lehet figyelni), míg az aPTI‑re gyakorolt hatás, a Xa faktor aktivitására kifejtett gátlás és az endogén trombinpotenciál tekintetében additív hatást észleltek. 
Ha az átállási szakaszban a rivaroxabán farmakodinámiás hatásának vizsgálata kívánatos, akkor erre a Xa faktor aktivitás gátlása, a PiAI és a HepTest alkalmazható, mivel ezeket a próbákat nem befolyásolja a warfarin. A warfarin utolsó adagja utáni negyedik napon minden próba (ideértve a PI, aPTI, az anti-Xa faktor aktivitás és az ETP) kizárólag a rivaroxabán hatását mutatta. 
Amennyiben az átállási szakaszban a warfarin farmakodinámiás hatásának vizsgálata kívánatos, akkor az INR‑mérés a rivaroxabán Cmin-értékénél használható (a rivaroxabán előző bevétele után 24 órával), mivel ezt a próbát a rivaroxabán minimális mértékben befolyásolja ebben az időpontban. 
A warfarin és a rivaroxabán között nem figyeltek meg farmakokinetikai interakciót.

CYP3A4‑induktorok 
A rivaroxabán és az erős CYP3A4‑induktor rifampicin együttes alkalmazása a rivaroxabán átlagos AUC‑értékének körülbelül 50%‑os csökkenéséhez vezetett, a farmakodinámiás hatások párhuzamos csökkenése mellett. A rivaroxabán együttes alkalmazása egyéb CYP3A4‑induktorokkal (pl. fenitoin, karbamazepin, fenobarbitál vagy közönséges orbáncfű [Hypericum perforatum]) ugyancsak a rivaroxabán plazmakoncentrációjának csökkenéséhez vezethet. Ezért a CYP3A4 erős induktoraival együttes alkalmazást kerülni kell, kivéve akkor, ha a betegnél szorosan monitorozzák a thrombosis jeleit és tüneteit. 

Egyéb, egyidejűleg alkalmazott kezelések 
A rivaroxabán és midazolám (CYP3A4-szubsztrát), digoxin (P‑gp-szubsztrát), atorvasztatin (CYP3A4- és P‑gp-szubsztrát) vagy omeprazol (protonpumpa-gátló) együttes alkalmazásakor nem volt megfigyelhető klinikailag szignifikáns farmakokinetikai vagy farmakodinámiás kölcsönhatás. A rivaroxabán nem inhibitora és nem induktora egyetlen olyan, fő CYP izoformának sem, mint például a CYP3A4. 

Laboratóriumi paraméterek 
A rivaroxabán az alvadási paramétereket (pl. PI, aPTI, HepTest) a hatásmechanizmusa alapján várható módon befolyásolja (lásd 5.1 pont).

4.6	Termékenység, terhesség és szoptatás

Terhesség
A rivaroxabán biztonságosságát és hatásosságát terhes nőknél nem igazolták. Állatkísérletek során reprodukcióra kifejtett toxicitást igazoltak (lásd 5.3 pont). A Kardatuxan alkalmazása a terhesség alatt ellenjavallt a potenciális, reprodukcióra kifejtett toxicitás, a készítmény típusából következő vérzésveszély miatt, valamint abból a tényből adódóan, hogy a rivaroxabán átjut a placentán (lásd 4.3 pont). 
Fogamzóképes nőknek a rivaroxabán‑kezelés során hatékony fogamzásgátlást kell alkalmazni a teherbe esés elkerülése érdekében.

Szoptatás
A rivaroxabán biztonságosságát és hatásosságát szoptató nőknél nem igazolták. Állatkísérletekből származó adatok azt jelzik, hogy a rivaroxabán kiválasztódik az anyatejbe. Ezért a Kardatuxan alkalmazása ellenjavallt a szoptatás alatt (lásd 4.3 pont). El kell dönteni, hogy a szoptatást függesztik fel, vagy megszakítják a kezelést / elállnak a kezeléstől. 

Termékenység
Nem végeztek specifikus, a humán termékenységre kifejtett hatásokat értékelő vizsgálatokat rivaroxabánnal. Egy, patkányokkal végzett vizsgálatban nem észleltek a hím és nőstény fertilitásra gyakorolt hatásokat (lásd 5.3 pont).

4.7	A készítmény hatásai a gépjárművezetéshez és a gépek kezeléséhez szükséges képességekre

A rivaroxabán kismértékben befolyásolja a gépjárművezetéshez és a gépek kezeléséhez szükséges képességeket. Olyan mellékhatásokat jelentettek, mint az ájulás (gyakorisága: nem gyakori) és szédülés (gyakorisága: gyakori) (lásd 4.8 pont). Azok a betegek, akik ilyen mellékhatásokat tapasztalnak, nem vezethetnek gépjárművet, és nem kezelhetnek gépeket.

4.8	Nemkívánatos hatások, mellékhatások

A biztonságossági profil összefoglalása 
A rivaroxabán biztonságosságát tizenhárom, pivotális III. fázisú vizsgálatban értékelték (lásd 1. táblázat). 
Összességében tizenkilenc III. fázisú vizsgálatban 69 608 felnőtt, illetve két II. fázisú és kettő III. fázisú vizsgálatban 488 gyermek és serdülő beteg kapott rivaroxabánt. 
.
1. táblázat: A vizsgált betegek száma, a napi összdózis és a kezelés maximális időtartama a felnőtt, valamint a gyermek és serdülő betegekkel végzett III. fázisú vizsgálatokban
	Javallat
	Betegek száma* 
	Napi összdózis 
	A kezelés maximális időtartama 

	Vénás thromboembolia (VTE) megelőzése elektív csípő‑ vagy térdprotézisműtéten áteső felnőtt betegeknél 
	6097
	10 mg
	39 nap 


	VTE megelőzése akut belgyógyászati betegségben szenvedő betegeknél 
	3997
	10 mg
	39 nap 


	Mélyvénás thrombosis (MVT) és pulmonalis embolia (PE) kezelése, és a recidiva megelőzése 
	6790
	1-21. nap: 30 mg 
A 22. naptól: 20 mg
Legalább 6 hónap elteltével:
10 mg vagy 20 mg 
	21 hónap

	VTE kezelése és a VTE kiújulásának megelőzése érett újszülötteknél és 18 évesnél fiatalabb gyermekeknél és serdülőknél, a hagyományos véralvadásgátló kezelés megkezdését követően
	329
	A testtömeghez igazított dózis, amelynek célja olyan expozíciót elérni, mely hasonló az MVT miatt napi egyszer 20 mg rivaroxabánnal kezelt felnőtteknél megfigyelthez 
	12 hónap

	Stroke és szisztémás embolisatio megelőzése nem valvularis eredetű pitvarfibrillációban szenvedő betegeknél 
	7750
	20 mg
	41 hónap

	Atherothromboticus események megelőzése akut coronaria szindrómát (ACS) követően 
	10 225
	5 mg, illetve 10 mg ASA‑val vagy ASA‑val és klopidogrellel vagy tiklopidinnel együtt alkalmazva 
	31 hónap

	Atherothromboticus események megelőzése CAD/PAD-ben szenvedő betegeknél
	18 244
	5 mg ASA‑val együtt vagy 10 mg önmagában alkalmazva
	47 hónap

	
	3256**
	5 mg ASA-val együtt alkalmazva
	42 hónap


* Legalább egy dózis rivaroxabánt kapott betegek
** A VOYAGER PAD vizsgálatból származó adat 

A rivaroxabánnal kezelt betegeknél a leggyakrabban jelentett mellékhatás a vérzés volt (2. táblázat) (lásd még 4.4 pont, valamint alább a „Kiválasztott mellékhatások leírása” cím alatt). A leggyakrabban jelentett vérzések közé az epistaxis (4,5%), illetve a gastrointestinalis vérzések (3,8%) tartoztak.

2. táblázat: A vérzés* és az anaemia eseteinek előfordulási gyakorisága a felnőtt, valamint a gyermek és serdülő betegekkel végzett, befejezett III. fázisú vizsgálatokban
	Javallat
	Bármilyen vérzés 
	Anaemia 

	VTE megelőzése elektív csípő- vagy térdprotézisműtéten áteső felnőtt betegeknél 
	A betegek 6,8%‑a 
	A betegek 5,9%‑a 

	VTE megelőzése akut belgyógyászati betegségben szenvedő betegeknél 
	A betegek 12,6%‑a 
	A betegek 2,1%‑a 

	MVT, PE kezelése, és a recidiva megelőzése 
	A betegek 23%‑a 
	A betegek 1,6%‑a 

	VTE kezelése és a VTE kiújulásának megelőzése érett újszülötteknél és 18 évesnél fiatalabb gyermekeknél és serdülőknél, a hagyományos véralvadásgátló kezelés megkezdését követően 
	A betegek 39,5%-a 
	A betegek 4,6%-a 

	Stroke és szisztémás embolisatio megelőzése nem valvularis eredetű pitvarfibrillációban szenvedő betegeknél 
	100 betegévenként 28 

	100 betegévenként 2,5 

	Atherothromboticus események megelőzése ACS-t követően 
	100 betegévenként 22 
	100 betegévenként 1,4 

	Atherothromboticus események megelőzése CAD/PAD-ben szenvedő betegeknél
	100 betegévenként 6,7 
	100 betegévenként 0,15**

	
	100 betegévenként 8,38#
	100 betegévenként 0,74*** #


* A rivaroxabánnal végzett valamennyi vizsgálatban az összes vérzéses eseményt regisztrálják, jelentik és elbírálják.
** A COMPASS vizsgálatban alacsony az anaemia incidenciája, mivel a mellékhatások regisztrálása tekintetében szelektív megközelítést alkalmaztak.
*** A nemkívánatos események regisztrálása tekintetében szelektív megközelítést alkalmaztak 
# 	A VOYAGER PAD vizsgálatból származó adat 

A mellékhatások táblázatos felsorolása 
A rivaroxabánnal kapcsolatosan felnőtteknél, valamint gyermek és serdülő betegeknél jelentett mellékhatások gyakorisága az alábbi, 3. táblázatban került összefoglalásra, szervrendszeri kategóriák (MedDRA alapján) és gyakoriság szerint. 

A gyakoriságok meghatározása: 
nagyon gyakori (≥ 1/10) 
gyakori (≥ 1/100 – < 1/10) 
nem gyakori (≥ 1/1000 – < 1/100) 
ritka (≥ 1/10 000 – < 1/1000) 
nagyon ritka (< 1/10 000) 
nem ismert: a gyakoriság a rendelkezésre álló adatokból nem állapítható meg. 

3. táblázat: A felnőtt betegeknél a III. fázisú klinikai vizsgálatokból és a forgalomba hozatalt követő alkalmazás során jelentett, valamint a két II. fázisú és két III. fázisú, gyermek és serdülő betegekkel végzett vizsgálat során jelentett összes mellékhatás*

	Gyakori
	Nem gyakori
	Ritka
	Nagyon ritka
	Nem ismert

	Vérképzőszervi és nyirokrendszeri betegségek és tünetek 

	Anaemia (a megfelelő laboratóriumi paraméterekkel) 

	Thrombocytosis (beleértve a vérlemezkeszám emelkedését)A thrombocytopenia
	
	
	

	Immunrendszeri betegségek és tünetek 

	
	Allergiás reakció, allergiás dermatitis, angiooedema és allergiás oedema
	
	Anaphylaxi-ás reakció, beleértve az anaphylaxiás sokkot is 
	

	Idegrendszeri betegségek és tünetek 

	Szédülés, fejfájás 
	Cerebralis és intracranialis vérzés, ájulás 
	
	
	

	Szembetegségek és szemészeti tünetek 

	Szemvérzés (beleértve a kötőhártyavérzést is)
	
	
	
	

	Szívbetegségek és a szívvel kapcsolatos tünetek 

	
	Tachycardia
	
	
	

	Érbetegségek és tünetek 

	Hypotensio, 
haematoma 
	
	
	
	

	Légzőrendszeri, mellkasi és mediastinalis betegségek és tünetek 

	Epistaxis, 
haemoptoe 
	
	
	Eozinofil pneumonia
	

	Emésztőrendszeri betegségek és tünetek 

	Fogínyvérzés, gastrointestinalis vérzés (beleértve a rectalis vérzést) gastrointestinalis és hasi fájdalom, dyspepsia, hányinger, székrekedésA, hasmenés, hányásA 
	Szájszárazság
	
	
	

	Máj- és epebetegségek, illetve tünetek 

	Emelkedett transzaminázszint 

	Májkárosodás, emelkedett bilirubinszint, emelkedett alkalikusfoszfatáz-szintA,
emelkedett GGT-szintA 
	Sárgaság, konjugált-bilirubin-szint-emelkedés (a GPT [ALAT] egyidejű emelkedésével vagy anélkül), cholestasis, hepatitis (beleértve a hepato-cellularis károsodást is) 
	
	

	A bőr és a bőr alatti szövet betegségei és tünetei 

	Pruritus (beleértve a generalizált pruritus nem gyakori eseteit), bőrkiütések, ecchymosis, bőrvérzés és subcutan vérzés 
	Urticaria
	
	Stevens–Johnson-szindróma /toxicus epidermalis necrolysis, DRESS szindróma 
	

	A csont- és izomrendszer, valamint a kötőszövet betegségei és tünetei 

	VégtagfájdalomA 
	Haemarthrosis
	Izomvérzés 
	
	A vérzés következtében kialakuló kompartment szindróma 

	Vese- és húgyúti betegségek és tünetek 

	Húgyúti vérzés (beleértve a haematuriát és a menorrhagiát isB), vesekárosodás (beleértve a vér kreatinin- és karbamidszintjének emelkedését)
	
	
	
	Vese-elégtelenség/ akut vese-elégtelenség, amely hypoperfusiót okozó vérzés miatt alakul ki; antikoagulán-sokkal összefüggő nephropathia

	Általános tünetek, az alkalmazás helyén fellépő reakciók 

	LázA, perifériás oedema, csökkent általános erőnlét és energia (beleértve a fáradtságot, astheniát is) 
	Rossz közérzet (beleértve a gyengélkedést is) 
	Lokalizált oedemaA 
	
	

	Laboratóriumi és egyéb vizsgálatok eredményei 

	
	Emelkedett LDH-szintA, emelkedett lipázszintA, emelkedett amilázszintA, 
	
	
	

	Sérülés, mérgezés és a beavatkozással kapcsolatos szövődmények 

	Orvosi beavatkozást követő vérzés (beleértve a posztoperatív anaemiát és a sebvérzést is), contusio, sebváladékozásA 
	
	Vascularis pseudoaneurysmaC 
	
	


A vénás thromboembolia (VTE) megelőzése esetén figyelték meg elektív csípő‑ vagy térdprotézisműtéten átesett felnőtt betegeknél 
B az MVT, a PE kezelése és a kiújulás megelőzése esetén figyelték meg nagyon gyakori mellékhatásként < 55 éves nőknél 
C nem gyakori mellékhatásként figyelték meg ACS‑t követő atherothromboticus események megelőzése során (percutan coronaria intervenciót követően)
* A kiválasztott III. fázisú vizsgálatok esetén a nemkívánatos események regisztrálása tekintetében előre meghatározott szelektív megközelítést alkalmaztak. A vizsgálatok elemzése alapján a mellékhatások incidenciája nem növekedett, és új mellékhatást nem azonosítottak.

Kiválasztott mellékhatások leírása 
Farmakológiai hatásmechanizmusa miatt a rivaroxabán alkalmazása kapcsolatba hozható bármely szövetből vagy szervből származó okkult vagy nyilvánvaló vérzés kockázatának növekedésével, ami posthaemorrhagiás anaemiához vezethet. A jelek, a tünetek és a súlyosság (beleértve a halálos kimenetelt is) ilyenkor a vérzés és/vagy anaemia helyének és fokának, illetve kiterjedésének megfelelően változnak (lásd 4.9 pont, „A vérzés kezelése”). A klinikai vizsgálatok alatt gyakrabban észleltek nyálkahártyavérzést (epistaxis, fogíny‑, gastrointestinalis, urogenitalis vérzést, beleértve a kóros hüvelyi vagy fokozott menstruációs vérzést) és anaemiát a hosszú távú rivaroxabán‑kezelés során, mint a KVA‑kezelés mellett. Így a megfelelő klinikai megfigyelésen felül a hemoglobin/hematokrit laboratóriumi vizsgálata értékes lehet az okkult vérzés detektálásában és a nyilvánvaló vérzés klinikai jelentőségének számszerű meghatározásában, amennyiben szükségesnek ítélik. A vérzések kockázata bizonyos betegcsoportokban megnövekedhet, pl. a nem beállított, súlyos artériás hypertoniában szenvedő betegeknél és/vagy a haemostasist befolyásoló gyógyszerekkel végzett egyidejű kezelés során (lásd „Vérzés kockázata”, 4.4 pont). A menstruációs vérzés erősödhet és/vagy elhúzódhat. A vérzéses szövődmények gyengeség, sápadtság, szédülés, fejfájás vagy megmagyarázhatatlan duzzanat, dyspnoe és megmagyarázhatatlan sokk formájában jelentkeznek. Bizonyos esetekben, az anaemia következtében cardialis ischaemiára jellemző mellkasi fájdalom vagy angina pectoris tüneteit figyelték meg. 
A súlyos vérzés ismert másodlagos komplikációit, mint a kompartment szindrómát vagy a hypoperfusio következtében fellépő veseelégtelenséget, vagy az antikoagulánsokkal összefüggő nephropathiat jelentettek a rivaroxabánnal kapcsolatban. Ezért a vérzés lehetőségét minden antikoagulált beteg állapotának értékelésekor figyelembe kell venni.

Gyermekek és serdülők
A vénás thromboembolia (VTE) kezelése, valamint a VTE kiújulásának megelőzése
A biztonságosság értékelése gyermekeknél és serdülőknél két II. fázisú és egy III. fázisú, nyílt elrendezésű, aktív kontrollos, 0 – < 18 éves gyermek és serdülő betegek körében végzett vizsgálat biztonságossági adatain alapszik. A rivaroxabán és a komparátor készítmény biztonságossági eredményei általában hasonlóak voltak a gyermekek és serdülők különböző korcsoportjainál. Összességében a rivaroxabánnal kezelt 412 gyermek és serdülő esetében a gyógyszer biztonságossági profilja hasonló volt a felnőtt populációban megfigyelthez, és konzisztens volt a különböző, életkor szerinti alcsoportokban, bár az értékelést korlátozza a betegek kis száma. Gyermek és serdülő betegeknél a fejfájást (nagyon gyakori, 16,7%), a lázat (nagyon gyakori, 11,7%), az orrvérzést (nagyon gyakori, 11,2%), a hányást (nagyon gyakori, 10,7%), a tachycardiát (gyakori, 1,5%), a bilirubinszint emelkedését (gyakori, 1,5%) és a konjugált bilirubin szintjének emelkedését (nem gyakori, 0,7%) nagyobb gyakorisággal jelentették, mint a felnőtteknél. A felnőtt populációval konzisztensen, a már menstruáló serdülő lányok 6,6%-ánál (gyakori) figyeltek meg menorrhagiát. A felnőtt populációban a forgalomba hozatalt követően megfigyelt thrombocytopenia a gyermekgyógyászati klinikai vizsgálatokban gyakori volt (4,6%). A gyógyszermellékhatások a gyermek és serdülő betegeknél elsősorban enyhe–közepes súlyosságúak voltak.

Feltételezett mellékhatások bejelentése
A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. 
Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.

4.9	Túladagolás

Felnőtteknél ritka esetekben, legfeljebb 1960 mg‑mal történő túladagolásról számoltak be. Túladagolás esetén a beteget gondos megfigyelés alatt kell tartani vérzéses szövődmény vagy más mellékhatás szempontjából (lásd a „Vérzés kezelése” részt). Gyermekeknél és serdülőknél korlátozott mennyiségű adat áll rendelkezésre. A korlátozott felszívódás miatti ceiling hatás következtében 50 mg-os vagy afeletti szupraterápiás dózisban alkalmazott rivaroxabán esetében az átlagos plazmakoncentráció további növekedésére felnőtteknél nem kell számítani, gyermekeknél és serdülőknél azonban nem állnak rendelkezésre a terápiás dózist meghaladó adagokra vonatkozó adatok.
Rendelkezésre áll egy specifikus, hatást visszafordító szer (andexanet alfa), amely a rivaroxabán farmakodinámiás hatását antagonizálja felnőtteknél; gyermekeknél és serdülőknél viszont ennek az alkalmazása nem megalapozott (lásd az andexanet alfa alkalmazási előírását).
A rivaroxabán túladagolása esetén aktív orvosi szén alkalmazása mérlegelhető a gyógyszer felszívódásának csökkentésére.

Vérzés kezelése 
Amennyiben vérzéses szövődmény lép fel egy rivaroxabánnal kezelt betegnél, akkor a rivaroxabán következő alkalmazását szükség szerint el kell halasztani vagy a kezelést le kell állítani. A rivaroxabán felezési ideje körülbelül 5 és 13 óra között van felnőtteknél. Gyermekeknél és serdülőknél a populációs farmakokinetikai modellezési megközelítésekkel becsült felezési idő rövidebb (lásd 5.2 pont). A kezelést a vérzés súlyosságának és lokalizációjának függvényében, személyre szabottan kell végezni. Szükség esetén megfelelő tüneti kezelés alkalmazható, úgymint mechanikus kompresszió (pl. súlyos orrvérzés esetén), műtéti vérzéscsillapítás a megfelelő vérzéscsillapító eljárásokkal, folyadékpótlás és hemodinamikai támogatás, vérkészítmények (a kialakult anaemia vagy coagulopathia függvényében vörösvértest‑koncentrátum vagy friss fagyasztott plazma) vagy thrombocyta‑transzfúzió. 
[bookmark: _Hlk35925558]Ha a vérzés még ezek után sem állítható el, akkor megfontolandó vagy a specifikus, a Xa faktor-inhibitor hatását visszafordító szer (andexanet alfa) alkalmazása, amely antagonizálja a rivaroxabán farmakodinámiás hatását, vagy egy a specifikus prokoaguláns szer, úgymint a protrombinkomplex‑koncentrátum (PCC), aktivált protrombinkomplex-koncentrátum (APCC), vagy rekombináns VIIa faktor (r‑FVIIa) alkalmazása. Azonban jelenleg nagyon korlátozott tapasztalat áll rendelkezésre ezen gyógyszerek rivaroxabánt kapó felnőtteknél, illetve gyermekeknél és serdülőknél történő alkalmazásával kapcsolatban. Az ajánlás korlátozott számú nem klinikai adaton is alapul. A vérzéses állapot javulásától függően megfontolandó a rekombináns VIIa faktor ismételt adása és a dózis beállítása. Súlyos vérzés esetén fontolóra kell venni egy véralvadási szakértővel történő konzultációt, amennyiben helyileg elérhető (lásd 5.1 pont). 

A protamin‑szulfát és a K‑vitamin várhatóan nem befolyásolja a rivaroxabán antikoaguláns hatását. A rivaroxabánnal kezelt felnőtteknél korlátozott tapasztalatok állnak rendelkezésre a tranexámsavval és nincsenek tapasztalatok az aminokapronsavval és az aprotininnel kapcsolatban. Ezeknek a szereknek a rivaroxabánt kapó gyermekeknél és serdülőknél történő alkalmazásáról nincsenek tapasztalatok. A rivaroxabánt kapó betegek esetében a szisztémás haemostaticum dezmopresszin alkalmazásának előnye tudományosan nem megalapozott, és ezzel kapcsolatban tapasztalatok sincsenek. A plazmafehérjékhez való nagyfokú kötődése miatt a rivaroxabán várhatóan nem dializálható.


5.	FARMAKOLÓGIAI TULAJDONSÁGOK

5.1	Farmakodinámiás tulajdonságok

Farmakoterápiás csoport: Antithromboticus gyógyszerek, direkt Xa faktor-inhibitorok, ATC-kód: B01AF01 

Hatásmechanizmus 
A rivaroxabán a Xa faktor nagy szelektivitású közvetlen inhibitora, orális biohasznosulással.
A Xa faktor gátlása megszakítja az intrinsic és extrinsic véralvadási kaszkád útvonalakat, gátolva mind a trombintermelést, mind a vérrögök kialakulását. A rivaroxabán nem gátolja a trombint (aktivált II faktor), és nem mutattak ki hatást a vérlemezkékre. 

Farmakodinámiás hatások 
Embernél a Xa faktor-aktivitás dózisfüggő gátlását figyelték meg. A rivaroxabán – szoros összefüggésben a plazmakoncentrációval (r érték egyenlő 0,98) – dózisfüggő módon befolyásolja a protrombinidőt (PI), ha Neoplastint használnak a vizsgálathoz. Más reagensek ettől eltérő eredményt adhatnak. 
A PI eredményét másodpercben kell megadni, mivel az INR csak a kumarinszármazékokra kalibrálható és validálható, és nem alkalmazható egyéb antikoagulánsokra. 
Az MVT és PE kezelésére és kiújulásának megelőzésére rivaroxabánt szedő betegeknél a PI (Neoplastin) 5/95 percentilis értéke 2‑4 órával a tabletta bevétele után (azaz a maximális hatás időpontjában) naponta kétszer alkalmazott 15 mg rivaroxabán esetén 17 és 32 s között változott, míg a naponta egyszer alkalmazott 20 mg rivaroxabán esetén 15 és 30 s között volt. A legalacsonyabb szintnél (8‑16 órával a tabletta bevétele után) az 5/95 percentilis értéke naponta kétszer alkalmazott 15 mg rivaroxabán esetén 14 és 24 s között változott, míg a naponta egyszer alkalmazott 20 mg rivaroxabán esetén (18‑30 órával a tabletta bevétele után) 13 és 20 s közötti volt. 
A nem valvularis eredetű pitvarfibrillációban szenvedő, a stroke és szisztémás embolisatio megelőzésére rivaroxabánt kapó betegek esetében a PI (Neoplastin) 5/95 percentilis értéke 1‑4 órával a tabletta bevétele után (azaz a maximális hatás idején) a naponta egyszer 20 mg‑mal kezelt betegeknél 14 és 40 s között, míg a közepesen súlyos vesekárosodásban szenvedő, naponta egyszer 15 mg‑mal kezelt betegek esetében 10 és 50 s között változott. A legalacsonyabb szintnél (16‑36 órával a tabletta bevétele után) az 5/95 percentilis értéke a naponta egyszer alkalmazott 20 mg rivaroxabán esetén 12 és 26 s között változott, míg a közepesen súlyos vesekárosodásban szenvedő, naponta egyszer 15 mg‑mal kezelt betegek esetében 12 és 26 s között változott. 
Egy, egészséges felnőttekkel (n = 22) végzett klinikai farmakológiai vizsgálat során a rivaroxabán farmakodinámiás hatásának reverzibilitását az egyszeri dózisok (50 NE/ttkg) két különböző típusú protrombinkomplex‑koncentrátumra (PCC), egy 3 faktoros protrombinkomplex‑koncentrátumra (II, IX és X faktor) és egy 4 faktoros protrombinkomplex-koncentrátumra (II, VII, IX és X faktor). gyakorolt hatásának tanulmányozásával vizsgálták. A 3 faktoros PCC a Neoplastin reagenssel meghatározott átlagos PI-t 30 percen belül körülbelül 1,0 másodperccel csökkentette a 4 faktoros protrombinkomplex‑koncentrátum esetében megfigyelt körülbelül 3,5 másodperces csökkenéshez képest. A 3 faktoros protrombinkomplex‑koncentrátum (PCC) ugyanakkor nagyobb és gyorsabb általános hatást fejtett ki az endogén trombinképződés reverziójára, mint a 4 faktoros PCC (lásd 4.9 pont). 
Az aktivált parciális tromboplasztinidő (aPTI) és a HepTest megnyúlása szintén dózisfüggő; ezek azonban nem javasoltak a rivaroxabán farmakodinámiás hatásának értékelésére. A rivaroxabán-kezelés során nem szükséges a véralvadási paraméterek monitorozása a klinikai gyakorlatban. Ugyanakkor, amennyiben klinikailag szükséges, a rivaroxabán‑szintet kalibrált kvantitatív anti‑Xa faktor-tesztekkel lehet mérni (lásd 5.2 pont).

Gyermekek és serdülők
A PI (Neoplastin reagens), az aPTI és az anti-Xa vizsgálata (kalibrált kvantitatív teszttel) gyermekeknél és serdülőknél szoros összefüggést mutat a plazmakoncentrációval. Az anti-Xa és a plazmakoncentráció összefüggése lineáris, a görbe meredeksége közel 1. Előfordulhatnak a megfelelő plazmakoncentrációhoz képest magasabb vagy alacsonyabb anti-Xa-értékekkel járó egyedi eltérések. Nem szükséges a véralvadási paraméterek rutinszerű monitorozása a rivaroxabánnal végzett klinikai kezelés során. Klinikailag indokolt esetben azonban a rivaroxabán koncentrációja megmérhető kalibrált, kvantitatív anti-Xa faktor-tesztekkel, mikrogramm/liter értékben (az 5.2 pontban található 13. táblázat mutatja be a gyermekeknél és serdülőknél megfigyelt rivaroxabán-plazmakoncentrációkat). A meghatározás alsó határértékét kell figyelembe venni, amikor anti-Xa-teszttel végzik el a rivaroxabán plazmakoncentrációjának mennyiségi meghatározását gyermekeknél és serdülőknél. Nem állapítottak meg hatásossági vagy biztonságossági eseményekre vonatkozó küszöbértéket.

Klinikai hatásosság és biztonságosság 

A stroke és a szisztémás embolisatio megelőzése nem valvularis eredetű pitvarfibrillációban szenvedő betegeknél 
A rivaroxabán klinikai programját arra tervezték, hogy a nem valvularis eredetű pitvarfibrillációban szenvedő betegeknél kimutassa a rivaroxabán stroke és szisztémás embolisatio megelőzésében mutatott hatásosságát. 
A pivotális, kettős vak ROCKET AF vizsgálatban 14 264 beteget soroltak be a naponta egyszer 20 mg rivaroxabánt (naponta egyszer 15 mg, ha a kreatinin‑clearance 30‑49 ml/perc) kapó vagy 2,5‑es INR célértékre (terápiás tartomány 2,0‑3,0) titrált warfarin‑terápiát kapó csoportba. A medián kezelési idő 19 hónap, míg az összesített kezelési időtartam legfeljebb 41 hónap volt. 
A betegek 34,9%‑át kezelték acetilszalicilsavval, míg 11,4%‑át III. osztályú antiarrhytmiás szerrel, beleértve az amiodaront is. 

A rivaroxabán nem volt kevésbé hatásos (noninferior volt) a warfarinhoz képest a stroke és a nem központi idegrendszeri szisztémás embolisatio által alkotott elsődleges kompozit végpont tekintetében. A protokoll szerint kezelt populációban stroke vagy szisztémás embolisatio 188, rivaroxabánnal kezelt betegnél (1,71% évente) és 241  warfarinnal kezelt betegnél (2,16% évente) alakult ki (relatív hazárd ,79; 95%‑os CI, 0,66–0,96; noninferioritási P < 0,001). A beválasztás szerinti elemzésnek (intention to treat, ITT) megfelelően elemzett összes randomizált beteg között az elsődleges végpont 269, rivaroxabánnal kezelt betegnél (2,12% évente) és 306, warfarinnal kezelt betegnél (2,42% évente) következett be (relatív hazárd 0,88; 95%‑os CI, 0,74–1,03; noninferioritási P < 0,001; szuperioritási P = 0,117). A másodlagos végpontok eredményei a beválasztás szerinti elemzés vizsgált hierarchiájának sorrendjében a 4. táblázatban találhatók. A warfarin‑csoportba tartozó betegek között az INR-értékek a terápiás tartományba estek (2,0–3,0) az idő átlagosan 55%-ában (medián 58%, kvartilisek közötti távolság 43‑71). A rivaroxabán hatása nem különbözött a centrumok TTR szintjétől függően (Time in Target INR Range, INR céltartományban töltött idő; 2,0–3,0) az egyforma méretű kvartilisekben (interakciós P = 0,74). A centrumok szerinti legmagasabb kvartilisben a rivaroxabán relatív hazárdja a warfarinhoz képest 0,74 volt (95%‑os CI, 0,49–1,12). A fő biztonságossági végponttal (súlyos és nem súlyos, klinikailag jelentős vérzéses események) kapcsolatos előfordulási arányok mindkét kezelési csoportban hasonlóak voltak (lásd 5. táblázat).

A fő biztonságossági végponttal (súlyos és nem súlyos, klinikailag jelentős vérzéses események) kapcsolatos előfordulási arányok mindkét kezelési csoportban hasonlóak voltak (lásd 5. táblázat).

4. táblázat: A III. fázisú ROCKET AF vizsgálat hatásossági eredményei
	Vizsgálati populáció
	ITT szerinti hatásossági elemzés nem valvularis eredetű pitvarfibrillációban szenvedő betegeknél

	Terápiás dózis
	Rivaroxabán naponta egyszer 20 mg (naponta egyszer 15 mg közepesen súlyos vesekárosodásban szenvedő betegeknél)
Eseményhányados (100 betegév)
	Warfarin
2,5-ös INR-értékre titrálva (terápiás tartomány: 2,0‑3,0)
Eseményhányados (100 betegév)
	Relatív hazárd
(95%-os CI)
p-érték, szuperioritás teszt

	Stroke és nem központi idegrendszeri szisztémás embolisatio 
	269
(2,12)
	306
(2,42)
	0,88
(0,74‑1,03)
0,117

	Stroke, nem központi idegrendszeri szisztémás embolisatio és vascularis eredetű halál 
	572
(4,51)
	609
(4,81)
	0,94
(0,84‑1,05)
0,265

	Stroke, nem központi idegrendszeri szisztémás embolisatio, vascularis eredetű halál és myocardialis infarctus 
	659
(5,24)
	709
(5,65)
	0,93
(0,83‑1,03)
0,158

	Stroke
	253
(1,99)
	281
(2,22)
	0,90
(0,76‑1,07)
0,221

	Nem központi idegrendszeri szisztémás embolisatio 
	20
(0,16)
	27
(0,21)
	0,74
(0,42‑1,32)
0,308

	Myocardialis infarctus
	130
(1,02)
	142
(1,11)
	0,91
(0,72‑1,16)
0,464



5. táblázat: A III. fázisú ROCKET AF vizsgálat biztonságossági eredményei
	Vizsgálati populáció
	Nem valvularis eredetű pitvarfibrillációban szenvedő betegeka)

	Terápiás dózis
	Rivaroxabán naponta egyszer 20 mg (naponta egyszer 15 mg közepesen súlyos vesekárosodásban szenvedő betegeknél)
Eseményhányados (100 betegév)
	Warfarin 2,5-ös INR-értékre titrálva (terápiás tartomány: 2,0‑3,0)
Eseményhányados (100 betegév)
	Relatív hazárd
(95%-os CI)
p-érték, 

	Súlyos és nem súlyos, klinikailag jelentős vérzéses események 
	1475
(14,91)
	1449
(14,52)
	1,03 (0,96‑1,11)
0,442

	Súlyos vérzéses események 
	395
(3,60)
	386
(3,45)
	1,04 (0,90‑1,20)
0,576

	Vérzés miatt bekövetkező halál*
	27
(0,24)
	55
(0,48)
	0,50 (0,31‑0,79)
0,003

	Kritikus szervbe
történő vérzés*
	91
(0,82)
	133
(1,18)
	0,69 (0,53‑0,91)
0,007

	Intracranialis vérzés*
	55
(0,49)
	84
(0,74)
	0,67 (0,47‑0,93)
0,019

	Hemoglobinszint-csökkenés*
	305
(2,77)
	254
(2,26)
	1,22 (1,03‑1,44)
0,019

	2 vagy több egység vörösvértest koncentrátum vagy teljes vér transzfúziója*
	183
(1,65)
	149
(1,32)
	1,25 (1,01‑1,55)
0,044

	Nem súlyos, klinikailag jelentős vérzéses események 
	1185
(11,80)
	1151
(11,37)
	1,04 (0,96‑1,13)
0,345

	Összhalálozás
	208
(1,87)
	250
(2,21)
	0,85 (0,70‑1,02)
0,073


a) biztonságossági populáció, kezelés alatt
* nominálisan szignifikáns

A III. fázisú ROCKET AF vizsgálaton túl egy prospektív, egykarú, engedélyezést követő, beavatkozással nem járó, nyílt elrendezésű kohorszvizsgálatot (XANTUS) végeztek központi kiértékeléssel, beleértve a thromboemboliás eseményeket és a jelentős vérzést. 6704, nem valvularis eredetű pitvarfibrillációban szenvedő beteget vontak be a stroke és a nem központi idegrendszeri eredetű szisztémás embolisatio klinikai gyakorlatban történő megelőzésének vizsgálatába. Az átlagos CHADS2 pontszám 1.9 és HAS-BLED pontszám 2,0-nek adódott a XANTUS vizsgálat során, szemben a ROCKET-AF átlagosan 3,5‑es és 2,8‑es CHADS2, illetve HAS-BLED pontszámaival. Jelentős vérzés 2,1/100 betegév gyakorisággal jelentkezett. Halálos vérzést 0,2/100 betegév gyakorisággal, és intracranialis vérzést 0,4/100 betegév gyakorisággal jelentettek.
Stroke-ot vagy nem központi idegrendszeri eredetű szisztémás embolisatiót 0,8/100 betegév gyakorisággal jegyeztek fel.
Ezek a klinikai gyakorlatból származó megfigyelések konzisztensek az ebben az indikációban megállapított biztonságossági profillal.

A forgalombahozatali engedély kiadása utáni, beavatkozással nem járó, négy országban több mint 162 000 beteg bevonásával járó vizsgálatban rivaroxabánt rendeltek a stroke és a szisztémás embólia megelőzésére nem valvularis eredetű pitvarfibrillációban szenvedő betegeknél. Az ischaemiás stroke esemény előfordulási aránya 0,70 (95%-os CI 0,44–1,13) volt 100 betegévre vetítve. Kórházi kezelést igénylő vérzések a következő esemény/100 betegév arányban fordultak elő: 0,43 (95%-os CI 0,31–0,59) intracranialis vérzések; 1,04 (95%-os CI 0,65–1,66) gastrointestinalis vérzések; 0,41 (95%-os CI 0,31–0,53) urogenitalis vérzések és 0,40 (95%-os CI 0,25–0,65) egyéb vérzések.

Cardioversio előtt álló betegek
A rivaroxabán cardiovascularis események megelőzése szempontjából dózismódosított KVA-val (2 : 1 randomizáció) történő összehasonlítása céljából egy prospektív, randomizált, nyílt elrendezésű, multicentrikus, a végpontot vakosítva értékelő feltáró vizsgálatot (X-VERT) végeztek 1504, nem valvularis eredetű pitvarfibrillációban szenvedő, cardioversióra előjegyzett (orális antikoaguláns terápiában nem részesült és előkezelt) beteg bevonásával. A TEE irányított (1‑5 napig előkezelt) vagy a hagyományos cardioversio (legalább három hétig előkezelt) stratégiákat alkalmazták. Az elsődleges hatásossági végpont (minden stroke, tranziens ischemiás attak, nem KIR embólia, myocardialis infarctus (MI) és cardiovascularis halálozás) 5 beteg (0,5%) esetében jelentkezett a rivaroxabán-csoportban (n = 978) és 5 beteg (1,0%) esetében a KVA-csoportban (n = 492, RR 0,50, 95%-os CI: 15–1,73, módosított ITT populáció). Az elsődleges biztonságossági kimenetel (jelentős vérzés) 6 betegnél (0,6%) és 4 betegnél (0,8%) történt a rivaroxabán- (n = 988) ill. a KVA- (n = 499) csoportban (RR 0,76, 95%-os CI: 0,21–2,67; biztonságossági populáció). Ez a feltáró vizsgálat hasonló hatásosságot és biztonságosságot mutatott a rivaroxabánnal és a KVA-val kezelt betegcsoportokban a cardioversio tekintetében.

Stent beültetéssel járó percutan coronaria intervención (PCI) áteső, nem valvularis eredetű pitvarfibrillációban szenvedő betegek
Két rivaroxabán és egy KVA kezelési rend biztonságosságának összehasonlítására egy randomizált, nyílt elrendezésű, multicentrikus vizsgálatot (PIONEER AF-PCI) végeztek 2124, nem valvularis eredetű pitvarfibrillációban szenvedő, primer atherosclerosis betegség miatt stent beültetéses PCI kezelésen átesett beteggel. A betegeket 1 : 1 : 1 arányban randomizálták egy összesen 12 hónapos kezelésre. Azok a betegek, akiknek a kórelőzményében stroke vagy TIA szerepelt, kizárásra kerültek.
Az 1. csoport 15 mg rivaroxabánt kapott naponta egyszer (naponta egyszer 10 mg‑ot azok a betegek, akiknek a kreatinin‑clearance‑e 30‑49 ml/perc volt) és mellé P2Y12‑inhibitort. A 2. csoport 2,5 mg rivaroxabánt kapott naponta kétszer és mellé kettős TAG‑ot (kettős thrombocytaaggregáció‑gátló-kezelés, például 75 mg klopidogrel [vagy alternatívaként P2Y12‑inhibitor] és mellé kis dózisú acetilszalicilsavat [ASA] 1, 6 vagy 12 hónapig, majd naponta egyszer 15 mg rivaroxabánt (vagy 10 mg-ot azok a betegek, akiknek a kreatinin-clearance-e értéke 30‑49 ml/perc volt) és mellé kis dózisú ASA‑t. A 3. csoport beállított dózisú KVA‑t és kettős TAG‑ot kapott 1, 6 vagy 12 hónapon keresztül, majd beállított dózisú KVA‑t és kis dózisú ASA‑t.
Az elsődleges biztonságossági végpont, a klinikailag jelentős vérzéses események az 1.csoportban 109 betegnél (15,7%), a 2. csoportban 117 betegnél (16,6%) és a 3. csoportban 167 betegnél (24%) jelentkeztek (HR 0,59; 95%‑os CI: 0,47–0,76; p < 0,001, illetve HR 0,63, 95%-os CI: 0,50–0,80; p < 0,001). A másodlagos végpont (CV halálozás, MI vagy stroke cardiovascularis eseményekből álló összetett végpont) az 1. csoportban 41 betegnél (5,9%), a 2. csoportban 36 betegnél (5,1%) és a 3. csoportban 36 betegnél (5,2%) jelentkezett. Mindegyik rivaroxabán kezelési rend esetében a klinikailag jelentős vérzéses események jelentős csökkenése látszott a KVA-kezeléshez képest a stent beültetéses percutan coronaria intervención (PCI) áteső, nem valvularis eredetű pitvarfibrillációban szenvedő betegeknél.
A PIONEER AF-PCI elsődleges célja a biztonságosság értékelése volt. A hatásosságra vonatkozó adatok (beleértve a thromboemboliás eseményeket is) ebben a populációban korlátozottak.

MVT, PE kezelése és a recidiváló MVT és PE megelőzése 
A rivaroxabán klinikai programját arra tervezték, hogy igazolja a rivaroxabán akut MVT és PE kezdeti és folyamatos kezelésében, valamint az ismételt fellépés megelőzésében mutatott hatásosságát. 
Több mint 12 800 beteget értékeltek négy randomizált, kontrollos, III. fázisú klinikai vizsgálatban (Einstein DVT, Einstein PE, Einstein Extension és Einstein Chance), továbbá elvégezték az Einstein DVT és Einstein PE vizsgálatok egy előre meghatározott összesített elemzését is. Az összesített, kombinált kezelési időtartam minden vizsgálat esetében legfeljebb 21 hónap volt. 

Az Einstein DVT-ben 3449, akut MVT‑t tapasztaló betegnél vizsgálták az MVT kezelését és a recidiváló MVT, valamint PE megelőzését (a tünetekkel járó PE‑t tapasztaló betegeket kizárták ebből a vizsgálatból). A vizsgálatban részt vevő orvos klinikai megítélése alapján a kezelés időtartama 3, 6 vagy 12 hónap volt. 
Az első három hétben az akut MVT kezelésére naponta kétszer 15 mg rivaroxabánt adtak. Ezután 20 mg rivaroxabánt alkalmaztak naponta egyszer. 

Az Einstein PE‑ben 4832, akut PE‑t tapasztaló betegnél vizsgálták a PE kezelését és a recidiváló VT valamint PE megelőzését. A vizsgálatot végző orvos klinikai megítélése alapján a kezelés időtartama 3, 6 vagy 12 hónap volt. 
Az első három hétben az akut PE kezelésére naponta kétszer 15 mg rivaroxabánt adtak. Ezután 20 mg rivaroxabánt alkalmaztak naponta egyszer. 

Mind az Einstein DVT, mind az Einstein PE vizsgálatban a komparátor kezelés legalább 5 napig alkalmazott enoxaparinból állt, amelyet K‑vitamin‑antagonistával végzett kezeléssel kombináltak addig, amíg a PI/INR a terápiás tartományba nem került (≥ 2,0). A kezelést K‑vitamin-antagonistával folytatták, amelynek adagját úgy állították be, hogy biztosítsa a 2,0–3,0 terápiás tartományba eső INR‑értéket. 

Az Einstein Extension vizsgálatban 1197, MVT‑t vagy PE-t tapasztalt betegnél értékelték a recidiváló MVT és PE megelőzését. A vizsgálatban részt vevő orvos klinikai megítélése alapján a kezelés időtartama további 6 vagy 12 hónap volt azoknál a betegeknél, akik befejeztek egy vénás thromboembolia miatti, 6 vagy 12 hónapos kezelést. A napi egyszeri 20 mg rivaroxabánt placebóval hasonlították össze. 

Az Einstein DVT, PE és Extension vizsgálatban ugyanazokat az előre meghatározott elsődleges és másodlagos hatásossági végpontokat alkalmazták. Az elsődleges hatásossági végpont a tünetekkel járó, visszatérő VTE volt, amely meghatározás szerint a recidiváló MVT vagy fatális vagy nem fatális PE által alkotott összetett végpont volt. A meghatározás szerint a másodlagos hatásossági végpont a recidiváló MVT, a nem fatális PE és az összmortalitás által alkotott összetett végpont volt. 

Az Einstein Choice vizsgálatban a fatális PE, illetve nem fatális, tünetekkel járó recidiváló MVT, illetve PE megelőzését vizsgálták 3396, igazolt, tünetekkel járó MVT‑n és/vagy PE‑n átesett betegnél, akik befejezték a 6‑12 hónapos antikoaguláns kezelést. Azokat a betegeket, akiknél terápiás céltartomány szerint adagolt anticoagulatio javallata állt fenn, kizárták a vizsgálatból. A kezelés időtartama az egyén randomizálásnak dátumától függően legfeljebb 12 hónap volt (medián: 351 nap). A naponta egyszer adott 20 mg rivaroxabánt és a naponta egyszer adott 10 mg rivaroxabánt hasonlították össze napi egyszer 100 mg acetilszalicilsav alkalmazásával. 
Az elsődleges hatásossági végpont a tünetekkel járó, visszatérő VTE volt, amely meghatározás szerint a recidiváló MVT vagy fatális vagy nem fatális PE által alkotott összetett végpont volt. 

Az Einstein DVT vizsgálatban (lásd 6. táblázat) a rivaroxabánról igazolták, hogy az elsődleges hatásossági végpont tekintetében noninferior az enoxaparin/KVA-val szemben (p <  0,0001 [noninferioritási próba]; relatív hazárd: 0,680 [0,443–1,042], p = 0,076 [szuperioritási próba]). Az előre meghatározott nettó klinikai előny (elsődleges hatásossági végpont plusz a súlyos vérzéses események) tekintetében 0,67‑es relatív hazárdról ([95%‑os CI: 0,47–0,95], nominális p‑érték: p = 0,027) számoltak be a rivaroxabán javára. A kezelési időtartam átlagosan 189 nap volt, amely alatt az INR-értékek átlagosan 60,3%-ban (a 3, 6 és 12 hónaposra tervezett kezelések alatt 55,4%‑ban, 60,1%-ban, illetve 62,8%-ban) a terápiás tartományba estek. Az enoxaparin/KVA csoportban nem volt egyértelmű összefüggés az azonos méretű tercilisekben a centrumok átlagos TTR-értékei (Time in Target INR Range, INR céltartományban töltött idő; 2,0‑3,0) és a visszatérő MVT incidenciája (interakciós P = 0,932) között. A centrumok szerinti legmagasabb tercilisben a rivaroxabán relatív hazárdja a warfarinhoz képest 0,69 volt (95%‑os CI: 0,35–1,35). 

Az elsődleges biztonságossági végpontokra vonatkozó előfordulási arányok (súlyos vagy klinikailag jelentős, nem súlyos vérzéses események), valamint a másodlagos biztonságossági végpontok (súlyos vérzéses események) hasonlóak voltak mindkét kezelési csoport esetén.

6. táblázat: A III. fázisú Einstein DVT vizsgálat hatásossági és biztonságossági eredményei
	Vizsgálati populáció
	3449, tünetekkel járó, akut mélyvénás thrombosist tapasztaló beteg

	Terápiás dózis és kezelési időtartam
	Rivaroxabána)
3, 6 vagy 12 hónap
N = 1731
	Enoxaparin/KVAb) 
3, 6 vagy 12 hónap
N = 1718

	Tünetekkel járó, visszatérő VTE*
	36
(2,1%)
	51
(3,0%)

	Tünetekkel járó, visszatérő PE
	20
(1,2%)
	18
(1,0%)

	Tünetekkel járó, recidiváló MVT
	14
(0,8%)
	28
(1,6%)

	Tünetekkel járó PE és MVT
	1
(0,1%)
	0

	Fatális PE/haláleset, amelynél nem lehet kizárni a PE-t
	4
(0,2%)
	6
(0,3%)

	Súlyos vagy klinikailag jelentős, nem súlyos vérzés
	139
(8,1%)
	138
(8,1%)

	Súlyos vérzéses esemény
	14
(0,8%)
	20
(1,2%)


a) Naponta kétszer 15 mg rivaroxabán 3 hétig, utána naponta egyszer 20 mg
b) Legalább 5 napig enoxaparin, KVA-val átfedésben, utána KVA
* p < 0,0001 (noninferioritás az előre meghatározott 2,0 relatív hazárd szerint); relatív hazárd: 0,680 (0,443–1,042), p = 0,076 (szuperioritás)

Az Einstein PE vizsgálatban (lásd 7. táblázat) a rivaroxabánról igazolták, hogy az elsődleges hatásossági végpont tekintetében noninferior az enoxaparin/KVA-hoz képest p = 0,0026 (noninferioritási próba); relatív hazárd: 1,123 [0,749–1,684]). Az előre meghatározott nettó klinikai előny (elsődleges hatásossági végpont plusz a súlyos vérzéses események) tekintetében 0,849-es relatív hazárdról számoltak be ([95%‑os CI: 0,633–1,139], nominális p‑érték p = 0,275). A kezelési időtartam átlagosan 215 nap volt, amely alatt az INR‑értékek átlagosan 63%‑ban (a 3, 6 és 12 hónaposra tervezett kezelések alatt 57%‑ban, 62%‑ban illetve 65%‑ban) a terápiás tartományba estek. Az enoxaparin/KVA csoportban nem volt egyértelmű összefüggés az azonos méretű tercilisekben a centrumok átlagos TTR‑értékei (Time in Target INR Range, INR céltartományban töltött idő; 2,0‑3,0) és a visszatérő VTE incidenciája (interakciós p = 0,082) között. A centrumok szerinti legmagasabb tercilisben a rivaroxabán relatív hazárdja a warfarinhoz képest 0,642 volt (95%‑os CI: 0,277–1,484). 

Az elsődleges biztonságossági végpontokra vonatkozó előfordulási arányok (súlyos vagy klinikailag jelentős, nem súlyos vérzéses események) valamivel alacsonyabbak voltak a rivaroxabán kezelési csoportban (10,3% [249/2412]), mint az enoxaparin/KVA kezelési csoportban (11,4% [274/2405]). A másodlagos biztonságossági végpontok (súlyos vérzéses események) előfordulása alacsonyabb volt a rivaroxabán kezelési csoportban [1,1% [26/2412]), mint az enoxaparin/KVA kezelési csoportban (2,2% [52/2405]), a relatív hazárd 0,493 volt (95%‑os CI: 0,308–0,789).

7. táblázat: A III. fázisú Einstein PE vizsgálat hatásossági és biztonságossági eredményei
	Vizsgálati populáció
	4832, tünetekkel járó, akut pulmonalis emboliát tapasztaló beteg

	Terápiás dózis és kezelési időtartam
	Rivaroxabána)
3, 6 vagy 12 hónap
N = 2419
	Enoxaparin/VKAb) 
3, 6 vagy 12 hónap
N = 2413

	Tünetekkel járó, visszatérő VTE*
	50
(2,1%)
	44
(1,8%)

	Tünetekkel járó, visszatérő PE
	23
(1,0%)
	20
(0,8%)

	Tünetekkel járó, recidiváló MVT
	18
(0,7%)
	17
(0,7%)

	Tünetekkel járó PE és MVT
	0
	2
( < 0,1%)

	Fatális PE/haláleset, amelynél nem lehet kizárni a PE-t
	11
(0,5%)
	7
(0,3%)

	Súlyos vagy klinikailag jelentős, nem súlyos vérzés
	249
(10,3%)
	274
(11,4%)

	Súlyos vérzéses esemény
	26
(1,1%)
	52
(2,2%)


a) Naponta kétszer 15 mg rivaroxabán 3 hétig, utána naponta egyszer 20 mg
b) Legalább 5 napig enoxaparin, KVA‑val átfedésben, utána KVA
* p < 0,0026 (noninferioritás az előre meghatározott 2,0 relatív hazárd szerint); relatív hazárd: 1,123 (0,749–1,684)

Elvégezték az Einstein DVT és Einstein PE vizsgálatok eredményének egy előre meghatározott, összesített elemzését (lásd 8. táblázat).

8. táblázat: A III. fázisú Einstein DVT és Einstein PE vizsgálatok összesített hatásossági és biztonságossági eredményei
	Vizsgálati populáció
	8281, tünetekkel járó, akut mélyvénás thrombosist vagy pulmonalis emboliát tapasztaló beteg

	Terápiás dózis és kezelési időtartam
	Rivaroxabána)
3, 6 vagy 12 hónap
N = 4150
	Enoxaparin/VKAb) 
3, 6 vagy 12 hónap
N = 4131

	Tünetekkel járó, visszatérő VTE*
	86
(2,1%)
	95
(2,3%)

	Tünetekkel járó, visszatérő PE
	43
(1,0%)
	38
(0,9%)

	Tünetekkel járó, recidiváló MVT
	32
(0,8%)
	45
(1,1%)

	Tünetekkel járó PE és MVT
	1
(< 0,1%)
	2
(< 0,1%)

	Fatális PE/haláleset, amelynél nem
lehet kizárni a PE‑t
	15
(0,4%)
	13
(0,3%)

	Súlyos vagy klinikailag jelentős,
nem súlyos vérzés
	388
(9,4%)
	412
(10,0%)

	Súlyos vérzéses esemény
	40
(1,0%)
	72
(1,7%)


a) Naponta kétszer 15 mg rivaroxabán 3 hétig, utána naponta egyszer 20 mg
b) Legalább 5 napig enoxaparin, KVA‑val átfedésben, utána KVA
* p < 0,0001 (noninferioritás az előre meghatározott 1,75 relatív hazárd szerint); relatív hazárd: 0,886 (0,661–1,186)

Az előre meghatározott nettó klinikai előny (elsődleges hatásossági végpont plusz a súlyos vérzéses események) tekintetében az összesített elemzés során 0,771‑es relatív hazárdról számoltak be (95%‑os CI: 0,614‑0,967, nominális p‑érték p = 0,0244).

Az Einstein Extension vizsgálatban (lásd 9. táblázat) az elsődleges és másodlagos hatásossági végpontok tekintetében a rivaroxabán szuperiornak bizonyult a placebóhoz képest. Az elsődleges biztonságossági végpont (súlyos vérzéses események) tekintetében a naponta egyszer 20 mg rivaroxabánnal kezelt betegeknél nem szignifikánsan, de numerikusan magasabb előfordulási arányokat észleltek a placebót kapóknál észleltekhez képest. A másodlagos biztonságossági végpont (súlyos vagy klinikailag jelentős, nem súlyos vérzéses események) tekintetében a naponta egyszer 20 mg rivaroxabánnal kezelt betegeknél magasabb arányokat észleltek, mint a placebót kapóknál.

9. táblázat: A III. fázisú Einstein Extension vizsgálat hatásossági és biztonságossági eredményei
	Vizsgálati populáció
	1197 beteg folytatta a kezelést a visszatérő vénás thromboembolia megelőzésére

	Terápiás dózis és kezelési időtartam
	Rivaroxabána)
6 vagy 12 hónap
N = 602
	Placebo
6 vagy 12 hónap
N = 594

	Tünetekkel járó, visszatérő VTE*
	8
(1,3%)
	42
(7,1%)

	Tünetekkel járó, visszatérő PE
	2
(0,3%)
	13
(2,2%)

	Tünetekkel járó, recidiváló MVT
	5
(0,8%)
	31
(5,2%)

	Fatális PE/haláleset, amelynél nem
lehet kizárni a PE-t
	1
(0,2%)
	1
(0,2%)

	Súlyos vérzéses esemény
	4
(0,7%)
	0
(0,0%)

	Klinikailag jelentős, nem súlyos vérzés
	32
(5,4%)
	7
(1,2%)


a) Naponta egyszer 20 mg rivaroxabán
* p < 0,0001 (szuperioritás); relatív hazárd: 0,185 (0,087‑0,393)

Az Einstein Choice vizsgálatban (lásd 10. táblázat) az elsődleges hatásossági végpont tekintetében a rivaroxabán 20 mg és 10 mg egyaránt szuperiornak bizonyult a 100 mg acetilszalicilsavhoz képest. Az elsődleges biztonságossági végpont (súlyos vérzéses események) tekintetében a naponta egyszer adott 20 mg, illetve 10 mg rivaroxabánnal kezelt betegek adatai hasonlóak voltak a 100 mg acetilszalicilsavval kezeltekéhez.

10.  táblázat: A III. fázisú Einstein Choice vizsgálat hatásossági és biztonságossági eredményei
	Vizsgálati populáció
	3396 beteg folytatta a visszatérő vénás thromboembolia megelőző kezelését

	Terápiás dózis
	Rivaroxabán 20 mg
naponta egyszer 
N = 1107
	Rivaroxabán 10 mg
naponta egyszer 
N = 1127
	ASA 100 mg naponta
egyszer
N = 1131

	Medián kezelési időtartam [interkvartilis tartomány]
	349 [189 - 362] nap
	353 [190 - 362] nap
	350 [186 - 362] nap

	Tünetekkel járó, visszatérő
VTE
	17
(1,5%)*
	13
(1,2%)**
	50
(4,4%)

	Tünetekkel járó, visszatérő PE
	6
(0,5%)
	6
(0,5%)
	19
(1,7%)

	Tünetekkel járó, recidiváló MVT
	9
(0,8%)
	8
(0,7%)
	30
(2,7%)

	Fatális PE/haláleset, amelynél nem lehet kizárni a PE-t
	2
(0,2%)
	0
	2
(0,2%)

	Tünetekkel járó, visszatérő VTE, MI, stroke vagy nem központi idegrendszeri embólia
	19
(1,7%)
	18
(1,6%)
	56
(5,0%)

	Súlyos vérzéses esemény
	6
(0,5%)
	5
(0,4%)
	3
(0,3%)

	Klinikailag jelentős, nem súlyos vérzés
	30
(2,7%)
	22
(2,0%)
	20
(1,8%)

	Tünetekkel járó, visszatérő VTE vagy súlyos vérzéses (nettó klinikai előny)
	23
(2,1%)+
	17
(1,5%)++
	53
(4,7%)


* p < 0,001 (szuperioritás) rivaroxabán 20 mg naponta egyszer vs. ASA 100 mg naponta egyszer; HR = 0,34 (0,20–0,59)
** p < 0,001 (szuperioritás) rivaroxabán 10 mg naponta egyszer vs ASA 100 mg naponta egyszer; HR = 0,26 (0,14–0,47)
+ rivaroxabán 20 mg naponta egyszer vs. ASA 100 mg naponta egyszer; HR = 0,44 (0,27–0,71), p = 0,0009 (nominális érték)
++ rivaroxabán 10 mg naponta egyszer vs. ASA 100 mg naponta egyszer; HR = 0,32 (0,18–0,55), p < 0,0001 (nominális érték)

A III. fázisú EINSTEIN vizsgálaton túl egy prospektív, beavatkozással nem járó, nyílt elrendezésű kohorszvizsgálatot (XALIA) végeztek központi kiértékeléssel, beleértve a recidiváló MVT‑t, a jelentős vérzést és a halált is. 5142, akut MVT‑s beteget vontak be, hogy a klinikai gyakorlatban vizsgálják a rivaroxabán standard antikoagulációs terápiához viszonyított hosszú távú biztonságosságát. 
A jelentős vérzés, a recidiváló MVT és az összmortalitás a rivaroxabán esetében sorrendben 0,7%, 1,4% és 0,5% volt. Különbségek voltak a betegek kiindulási jellemzőiben, köztük az életkorban, a daganatos megbetegedésben és a beszűkült vesefunkcióban. A kiindulási jellemzők különbségeinek korrigálására egy előre meghatározott hajlamossági pontszám („propensity score”) szerint végzett elemzést használtak, de a fennmaradó zavaró tényezők mindezek ellenére is befolyásolhatják az eredményeket. A rivaroxabán és a jelentős vérzés standard terápiára vonatkozó korrigált relatív hazárdok összehasonlítása a jelentős vérzés, a recidiváló MVT és az összhalálozás sorrendben 0,77‑nak (95%‑os CI: 0,40–1,50), 0,91‑nak (95%‑os CI: 0,54–1,54) és 0,51‑nak (95%‑os CI: 0,24–1,07) bizonyult. 
Ezek a klinikai gyakorlatból származó megfigyelések konzisztensek az ebben az indikációban megállapított biztonságossági profillal.

A forgalombahozatali engedély kiadása utáni, beavatkozással nem járó vizsgálatban négy országban több mint 40 000, daganatos betegségek szempontjából negatív anamnézisű betegnél rivaroxabánt rendeltek MVT és PE kezelésére vagy megelőzésére. A kórházi kezeléshez vezető, tünetekkel járó, vagy klinikailag nyilvánvaló VTE, illetve thromboemboliás események 100 betegévre vetített előfordulási aránya 0,64-től (95%-os CI: 0,40–0,97; egyesült királyságbeli adatok) 2,30-ig (95%-os CI: 2,11–2,51; németországbeli adatok) terjedő tartományban mozgott. Kórházi kezelést igénylő vérzések a következő esemény/100 betegév arányban fordultak elő: 0,31 (95%-os CI: 0,23–0,42) intracranialis vérzések; 0,89 (95%-os CI: 0,67–1,17) gastrointestinalis vérzések; 0,44 (95%-os CI: 0,26–0,74) urogenitalis vérzések és 0,41 (95%-os CI: 0,31–0,54) egyéb vérzések.

Gyermekek és serdülők
A VTE kezelése és a VTE kiújulásának megelőzése gyermek és serdülő betegeknél
6 nyílt elrendezésű, multicentrikus gyermekgyógyászati vizsgálatban összesen 727 fő, igazolt akut VTE-vel érintett gyermeket és serdülőt vizsgáltak, akik közül 528-an kaptak rivaroxabánt. A III. fázisú vizsgálat megerősítése szerint a testtömeghez igazított adagolás 0 – < 18 éves betegeknél hasonló rivaroxabán-expozíciót eredményezett, mint amilyet a napi egyszer 20 mg rivaroxabánnal kezelt, MVT-s felnőtt betegeknél figyeltek meg (lásd 5.2 pont).

Az EINSTEIN Junior III. fázisú vizsgálat egy randomizált, aktív kontrollos, nyílt elrendezésű, multicentrikus klinikai vizsgálat volt 500 olyan gyermek és serdülő beteg (életkor: 0 – < 18 év) részvételével, akiknél akut VTE-t igazoltak. A vizsgálatban 276 gyermek és serdülő volt 12 – < 18 éves, 101 gyermek volt 6 – < 12 éves, 69 volt 2 – < 6 éves, valamint 54 volt < 2 éves.

Az index VTE-t a következők szerint osztályozták: centrális vénás katéterrel összefüggő VTE (CVC‑VTE; 90/335 beteg a rivaroxabán-csoportban, 37/165 beteg a kontrollcsoportban), cerebralis vénás és sinus thrombosis (CVST; 74/335 beteg a rivaroxabán-csoportban, 43/165 beteg a kontrollcsoportban), vagy minden más, beleértve az MVT-t és a PE-t (nem CVC-VTE; 171/335 beteg a rivaroxabán-csoportban, 85/165 beteg a kontrollcsoportban). Az index thrombosis leggyakoribb megnyilvánulási formája a 12 – < 18 éves gyermekeknél és serdülőknél a nem CVC-VTE volt 211 főnél (76,4%); a 6 – < 12 éves, valamint a 2 – < 6 éves gyermekeknél a CVST volt 48 főnél (47,5%), ill. 35 főnél (50,7%); a < 2 éves gyermekeknél pedig a CVC-VTE volt 37 főnél (68,5%). A rivaroxabán-csoportban nem volt 6 hónaposnál fiatalabb, CVST-vel bevont gyermek. A CVST-s betegek közül 22-nél állt fenn központi idegrendszeri fertőzés (13 betegnél a rivaroxabán-csoportban és 9-nél a komparátor csoportban).

A VTE-t külön perzisztáló, illetve átmeneti, vagy pedig perzisztáló és átmeneti kockázati tényezők együtt provokálták a 438 gyermeknél és serdülőnél (87,6%).

A betegek kiindulási kezelésként terápiás dózisú UFH-t, LMWH-t vagy fondaparinuxot kaptak legalább 5 napig, és 2 : 1 arányú véletlen besorolás alapján vagy rivaroxabánt kaptak a testtömegüknek megfelelő dózisban, vagy a komparátor készítményeket (heparinokat, KVA-t) kapó csoportba kerültek a 3 hónapos fő vizsgálati kezelési időszakra (ez 1 hónap volt a < 2 éves, CVC-VTE-s gyermekeknél). A fő vizsgálati kezelési időszak végén megismételték a kiinduláskor készített diagnosztikai képalkotó eljárást, amennyiben klinikailag lehetséges volt. A vizsgálati kezelést le lehetett állítani ezen a ponton, vagy pedig a vizsgálóorvos belátása szerint az még folytatható volt: összesen 12 hónapig terjedően (3 hónapig terjedően a < 2 éves, CVC-VTE-s gyermekeknél).

Az elsődleges hatásossági kimenetel a tünetekkel járó, recidiváló VTE volt. Az elsődleges biztonságossági kimenetel a súlyos vérzés és a klinikailag releváns, de nem súlyos vérzés (clinically relevant non-major bleeding, CRNMB) alkotta összetett végpont volt. Mindegyik hatásossági és biztonságossági kimenetelt központilag értékelt egy független, a betegnek rendelt kezelést nem ismerő bizottság. A hatásossági és biztonságossági eredményeket alább, a 11. és a 12. táblázat mutatja be.

A rivaroxabán-csoportban 335-ből 4 betegnél, a komparátor készítményt kapó csoportban pedig 165‑ből 5 betegnél fordult elő recidiváló VTE. A súlyos vérzés és a CRNMB alkotta összetett kimenetelről a rivaroxabánnal kezelt 329 betegből 10-nél (3%), míg a komparátor készítménnyel kezelt 162 betegből 3-nál (1,9%) számoltak be. Nettó klinikai előnyről (tünetekkel járó, visszatérő VTE + súlyos vérzéses események) a rivaroxabán-csoportban 335-ből 4 betegnél, a komparátor készítményt kapó csoportban pedig 165-ből 7 betegnél számoltak be. A thrombus okozta betegségteher rendeződése megismételt képalkotó eljárással vizsgálva a rivaroxabán-csoportban 335‑ből 128 betegnél, a komparátor készítményt kapó csoportban pedig 165-ből 43 betegnél következett be. Ezek az eredmények általánosságban hasonlóak voltak a különböző korcsoportokban. Azonnali kezelést igénylő vérzéssel 119 gyermeket és serdülőt (36,2%) jegyeztek a rivaroxabán-csoportban és 45 gyermeket és serdülőt (27,8%) a komparátor csoportban.

11. táblázat: Hatásossági eredmények a fő kezelési időszak végén
	Esemény
	Rivaroxabán N = 335*
	Komparátor
készítmény N = 165*

	Recidiváló VTE (elsődleges hatásossági kimenetel)
	4
(1,2%, 95%-os CI:
0,4% – 3,0%)
	5
(3,0%, 95%-os CI:
1,2% – 6,6%)

	Összetett: tünetekkel járó, recidiváló VTE + a képalkotó eljárás megismételve tünetmentes állapotromlást mutat
	5
(1,5%, 95%-os CI:
0,6% – 3,4%)
	6
(3,6%, 95%-os CI:
1,6% – 7,6%)

	Összetett: tünetekkel járó, recidiváló VTE + tünetmentes állapotromlás + a képalkotó eljárás megismételve nem mutat változást
	21
(6,3%, 95%-os CI:
4,0% – 9,2%)
	19
(11,5%, 95%-os CI:
7,3% – 17,4%)

	A megismételt képalkotó eljárás normalizálódást mutat
	128
(38,2%, 95%-os CI:
33,0% – 43,5%)
	43
(26,1%, 95%-os CI:
19,8% – 33,0%)

	Összetett: tünetekkel járó, recidiváló VTE + súlyos vérzés (nettó klinikai előny)
	4
(1,2%, 95%-os CI:
0,4% – 3,0%)
	7
(4,2%, 95%-os CI:
2,0% – 8,4%)

	Halálos vagy nem halálos kimenetelű pulmonalis embolia
	1
(0,3%, 95%-os CI:
0,0% – 1,6%)
	1
(0,6%, 95%-os CI:
0,0% – 3,1%)


*FAS= teljes elemzési populáció (full analysis set), az összes randomizált gyermek és serdülő

12. táblázat: Biztonságossági eredmények a fő kezelési időszak végén
	
	Rivaroxabán
N = 329*
	Komparátor készítmény
N = 162*

	Összetett: súlyos vérzés + CRNMB (elsődleges
biztonságossági kimenetel)
	10
	3

	
	(3,0%, 95%-os CI:
	(1,9%, 95%-os CI:

	
	1,6% – 5,5%)
	0,5% – 5,3%)

	Súlyos vérzés
	0
	2

	
	(0,0%, 95%-os CI:
	(1,2%, 95%-os CI:

	
	0,0% – 1,1%)
	0,2% – 4,3%)

	Bármely, a kezeléssel összefüggő vérzés
	119 (36,2%)
	45 (27,8%)


*SAF= biztonságossági elemzési populáció (safety analysis set), az összes olyan randomizált gyermek és serdülő, aki legalább 1 adag vizsgálati készítményt kapott 

A rivaroxabán hatásossági és biztonságossági profilja nagyjából hasonló volt a gyermek és serdülő VTE-populációban és az MVT-s/PE-s felnőtt populációban; azonban azoknak a vizsgálati alanyoknak a hányada, akiknél bármilyen vérzés jelentkezett, magasabb volt a gyermek és serdülő VTE-populációban, mint az MVT-s/PE-s felnőtt populációban.

Magas rizikójú, tripla pozitív antifoszfolipid‑szindrómában szenvedő betegek 
Egy, a vizsgáló által szponzorált, randomizált, nyílt elrendezésű, multicentrikus, a végpontot vakosítva értékelő vizsgálat a rivaroxabán és a warfarin hatását vetette össze olyan betegeknél, akik már átestek thrombosison, és akiket antifoszfolipid-szindrómával diagnosztizáltak, továbbá akiknél magas a thromboemboliás események kockázata (mindhárom antipfoszfolipid-teszt pozitív: lupus-antikoaguláns, antikardiolipin antitestek, anti‑béta‑2‑glikoprotein‑I antitestek). A 120 fős vizsgálatot a tervezettnél korábban leállították a rivaroxabán-karon kezelt betegeknél megjelenő mellékhatások miatt. Az átlagos utánkövetési idő 569 nap. 59 beteget randomizáltak 20 mg rivaroxabán-kezelésre (15 mg olyan betegek esetében, akiknél a kreatinin‑clearance [CrCl] < 50 ml/perc), és 61 beteget warfarin-kezelésre (INR 2,0‑3,0). A rivaroxabánnal kezelt betegek 12%‑ánál fordult elő thromboemboliás esemény (4 ischaemiás stroke és 3 myocardialis infarctus). A warfarinnal kezelt betegek esetében nem jelentettek ilyen eseményt. Súlyos vérzés jelentkezett 4, rivaroxabánnal kezelt beteg (7%) és 2, warfarinnal kezelt beteg (3%) esetében.

Gyermekek és serdülők
Az Európai Gyógyszerügynökség a gyermekek és serdülők esetén minden korosztálynál eltekint a rivaroxabán vizsgálati eredményeinek benyújtási kötelezettségétől a thromboemboliás események megelőzésében, a gyermekgyógyászati vizsgálati tervben (Paediatric Investigation Plan, PIP) foglaltaknak megfelelően szabályozva (lásd 4.2 pont, gyermekgyógyászati alkalmazásra vonatkozó információk).

5.2	Farmakokinetikai tulajdonságok

Felszívódás 
A következő információk felnőttektől nyert adatokon alapulnak.
A rivaroxabán gyorsan felszívódik, csúcskoncentrációját (Cmax) 2‑4 órával a tabletta bevétele után éri el. 
A rivaroxabán szájon át történő alkalmazását követően a felszívódás majdnem teljes, és a 2,5 mg‑os, illetve 10 mg‑os dózist tartalmazó tabletta esetén az orális biohasznosulás az éhomi/étkezés utáni állapottól függetlenül magas (80‑100%). Az étellel együtt történő bevétel nem befolyásolja a rivaroxabán AUC‑ vagy Cmax-értékét 2,5 mg, illetve 10 mg dózis mellett. 
A csökkent mértékű felszívódás miatt a 20 mg‑os tabletta esetén 66%‑os orális biohasznosulást határoztak meg éhomi állapot esetén. Ha a rivaroxabán 20 mg tablettát étellel veszik be, akkor az átlagos AUC-érték 39%‑os emelkedését figyelték meg az éhomi állapotban történő bevételhez képest, amely közel teljes felszívódást és magas orális biohasznosulást jelez. A rivaroxabán 15 és 20 mg tablettát étellel együtt kell bevenni (lásd 4.2 pont). 
A rivaroxabán farmakokinetikája, éhgyomorra bevéve, naponta 15 mg‑ig megközelítőleg lineáris. Étkezést követően a rivaroxabán 10, 15 és 20 mg‑os tabletta farmakokinetikája dózisarányosságot mutatott. Nagyobb adagokban a rivaroxabán a kioldódás által korlátozott felszívódást mutat, az adag növelésével csökkenő biohasznosulással és felszívódási sebességgel. 
A rivaroxabán farmakokinetikájának mérsékelt a szórása, az egyének közötti variabilitás (CV%) 30%‑tól 40%‑ig terjedő tartományban mozog. 
A rivaroxabán felszívódása attól függ, hogy hol szabadul fel a gastrointestinalis traktusban. Amikor a rivaroxabán granulátum a vékonybél proximalis részében szabadul fel, az AUC‑érték 29%‑os és a Cmax-érték 56%‑os csökkenéséről számoltak be a tablettához képest. Az expozíció tovább csökken, ha a rivaroxabán a vékonybél distalis részében vagy a colon ascendensben szabadul fel. Ezért a rivaroxabán gyomortól distalisan történő beadását kerülni kell, mert ez csökkent felszívódást, és ennek következtében csökkent rivaroxabán‑expozíciót eredményezhet. 
A biohasznosulás (AUC és Cmax) az egész tablettáéhoz hasonló volt, amikor 20 mg rivaroxabánt almapürében elkevert porrá tört tabletta formájában, szájon át adtak be, illetve amikor vízben szuszpendálva, gyomorszondán keresztül alkalmazták, és utána folyékony táplálékot adtak. A rivaroxabán előre kiszámítható, dózisarányos farmakokinetikai profiljából adódóan a vizsgálatból származó biohasznosulási eredmények valószínűleg a kisebb rivaroxabán dózisokra is érvényesek.

Gyermekek és serdülők
A gyermekek és serdülők a rivaroxabán tablettát vagy belsőleges szuszpenziót etetés vagy étkezés közben, illetve nem sokkal azt követően kapták egy szokásosan fogyasztott folyadékkal együtt annak érdekében, hogy ezzel biztosítsák a megbízható adagolást náluk. Akárcsak a felnőtteknél, a rivaroxabán gyermekeknél és serdülőknél is gyorsan felszívódik tabletta, illetve granulátum belsőleges szuszpenzióhoz formájában történő orális alkalmazást követően. Nem figyeltek meg különbséget a felszívódási sebesség, illetve a felszívódás mértéke tekintetében a tabletta és a granulátum belsőleges szuszpenzióhoz gyógyszerforma között.
Nem állnak rendelkezésre intravénás alkalmazást követő farmakokinetikai adatok gyermekeknél és serdülőknél, ezért a rivaroxabán abszolút biohasznosulása gyermekeknél és serdülőknél nem ismert. A relatív biohasznosulás csökkenését tapasztalták a (mg/ttkg-ban kifejezett) adagok növelésével párhuzamosan, ami arra utal, hogy nagyobb dózisoknál korlátozott a felszívódás – még akkor is, ha étellel együtt veszik be a készítményt.
A rivaroxabán 20 mg tablettát etetés vagy étkezés közben kell bevenni (lásd 4.2 pont).

Eloszlás 
A plazmafehérjékhez kötődés felnőtteknél magas, hozzávetőlegesen 92‑95%, amelyek közül a fő kötő komponens a szérumalbumin. Az eloszlási térfogat közepes, a Vss értéke hozzávetőlegesen 50 liter. 

Gyermekek és serdülők
Az in vitro adatok nem utalnak arra, hogy a rivaroxabán plazmafehérje-kötődésében lényegi eltérések lennének a gyermekek és serdülők különböző korcsoportjaiban, illetve a felnőttekéhez képest. Nem állnak rendelkezésre a rivaroxabán intravénás alkalmazását követő farmakokinetikai adatok gyermekeknél és serdülőknél. A Vss populációs farmakokinetikai modellezéssel becsült értéke gyermekeknél és serdülőknél (életkortartomány: 0 – < 18 év) – a rivaroxabán szájon át történő alkalmazása esetén – a testtömegtől függ és allometrikus függvénnyel írható le, amelynek átlaga 82,8 kg-os testtömegű embernél 113 liter.

Biotranszformáció és elimináció 
Felnőtteknél a beadott rivaroxabán-dózis kb. 2/3 része bomlik le metabolikus úton, melynek fele a vesén keresztül, másik fele a széklettel ürül ki a szervezetből. Az alkalmazott dózis fennmaradó 1/3 része közvetlenül, változatlan, aktív formában ürül ki a vesén keresztül a vizeletben, főként aktív renalis kiválasztás révén. 
A rivaroxabán a CYP3A4, a CYP2J2 és a CYP enzimektől független mechanizmusok útján metabolizálódik. A biotranszformáció fő támadáspontjai a morfolinon rész oxidatív lebontása és az amidkötések hidrolízise. In vitro vizsgálatok alapján a rivaroxabán a P‑gp (P‑glikoprotein) és a Bcrp (emlőrákrezisztencia-fehérje) transzportfehérjék szubsztrátja. 
A változatlan formájú rivaroxabán a legfontosabb vegyület a humán plazmában, fő vagy aktív keringő metabolitok jelenléte nélkül. A rivaroxabán körülbelül 10 l/óra mértékű szisztémás clearance‑értékkel az alacsony clearance‑szel rendelkező anyagok csoportjába tartozik. 1 mg‑os dózis intravénás beadása után a felezési idő körülbelül 4,5 óra. Szájon át történő beadást követően az eliminációt a felszívódás sebessége korlátozza. A rivaroxabán plazmából történő eliminációjának terminális felezési ideje fiataloknál 5‑9 óra, míg idősek esetében a terminális felezési idő 11‑13 óra.

Gyermekek és serdülők
Nem állnak rendelkezésre metabolizmust leíró adatok kifejezetten gyermekekre és serdülőkre vonatkozóan. Nem állnak rendelkezésre a rivaroxabán intravénás alkalmazását követő farmakokinetikai adatok gyermekeknél és serdülőknél. A clearance populációs farmakokinetikai modellezéssel becsült értéke gyermekeknél és serdülőknél (életkortartomány: 0 – < 18 év) a rivaroxabán szájon át történő alkalmazása után a testtömegtől függ és allometrikus függvénnyel írható le; átlaga 82,8 kg-os testtömegű embernél 8 liter/óra. A diszpozíciós felezési idő (t1/2) populációs farmakokinetikai modellezéssel becsült mértani átlagértékei az életkorral fordított arányban csökkennek, a következő tartományban: serdülőknél 4,2 óra; 2–12 éves gyermekeknél 3 óra; míg 0,5 – < 2 éves gyermekeknél csupán 1,9 óra, félévesnél fiatalabb csecsemőknél pedig csak 1,6 óra.

Nemek közötti különbségek 
A felnőtt férfi és nőbetegek között nem volt klinikailag jelentős különbség sem a farmakokinetikai tulajdonságokban, sem a farmakodinámiás hatásokban. Egy feltáró elemzés nem mutatott ki releváns különbséget a fiú- és lánygyermekek rivaroxabán-expozícióját illetően.

Idősek
Idős betegeknél a fiatal betegekhez képest magasabb plazmakoncentrációk fordultak elő, az átlagos AUC‑érték körülbelül 1,5‑szer volt magasabb, főleg a csökkent (látszólagos) teljes és renalis clearance miatt. Nem szükséges a dózis módosítása. 

Különböző testtömeg-kategóriák 
Szélsőséges testtömegértékek (< 50 kg vagy > 120 kg) felnőtteknél csak kismértékben befolyásolták a rivaroxabán plazmakoncentrációit (kevesebb mint 25%‑ban). Nem szükséges a dózis módosítása. 
Gyermekeknél és serdülőknél testtömeg alapján adagolják a rivaroxabánt. Egy feltáró elemzés nem mutatta ki azt, hogy a normálistól elmaradó testtömeg vagy az elhízás jelentős hatással volna a rivaroxabán expozíciójára gyermekeknél és serdülőknél.

Etnikai különbségek 
Felnőtteknél a rivaroxabán farmakokinetikájában és farmakodinámiájában nem volt megfigyelhető klinikailag jelentős etnikai különbség a kaukázusi, afroamerikai, spanyol, japán, illetve kínai betegek között. 
Egy feltáró elemzésben nem mutatták ki azt, hogy különböző etnikumoknál jelentős eltérések lennének a rivaroxabán expozícióját illetően japán, kínai vagy egyéb ázsiai gyermekeknél és serdülőknél, a figyelembe vehető általános gyermek és serdülő populációval összehasonlítva.

Májkárosodás 
Enyhe májkárosodásban szenvedő cirrhoticus felnőtt betegeknél (Child–Pugh A stádium) csak kismértékű változások jelentkeztek a rivaroxabán farmakokinetikájában (átlagosan 1,2‑szeres növekedés a rivaroxabán AUC‑értékében), melyek megközelítően hasonlóak voltak az egészséges kontrollcsoport értékeihez. Közepesen súlyos májkárosodásban szenvedő cirrhoticus betegeknél (Child–Pugh B stádium) a rivaroxabán átlagos AUC‑értéke jelentős mértékben növekedett (2,3‑szeresére) az egészséges önkéntesekhez képest. A nem kötött AUC‑érték 2,6‑szeres emelkedését figyelték meg. Ezeknél a betegeknél a rivaroxabán vesén keresztüli kiválasztása is csökkent mértékű volt, hasonlóan a közepesen súlyos vesekárosodásban szenvedő betegekhez. Nem állnak rendelkezésre adatok súlyos májkárosodásban szenvedő betegeknél történő alkalmazásról. 
A Xa faktor aktivitásának gátlása 2,6‑szeresére nőtt a közepesen súlyos májkárosodásban szenvedő betegeknél az egészséges önkéntesekhez képest; a PI megnyúlása ehhez hasonlóan 2,1‑szeres volt. A közepesen súlyos fokú májkárosodásban szenvedő betegek érzékenyebbek a rivaroxabánra, ami a koncentráció és a PI között közvetlenebb farmakokinetikai/farmakodinámiás összefüggést eredményez. 
[bookmark: _Hlk58679753]A rivaroxabán ellenjavallt véralvadási zavarral és klinikailag jelentős vérzési kockázattal járó májbetegségben szenvedő betegek esetében, ideértve a cirrhosisos, Child–Pugh B és C stádiumú betegeket is (lásd 4.3 pont).
Nem állnak rendelkezésre klinikai adatok májkárosodásban szenvedő gyermekek és serdülők esetében.

Vesekárosodás 
Felnőtteknél a rivaroxabán-expozíció növekedése a kreatinin‑clearance mérése alapján a vesefunkció csökkenésével összefüggő volt. Enyhe (kreatinin‑clearance 50‑80 ml/perc), közepesen súlyos (kreatinin-clearance 30‑49 ml/perc) és súlyos (kreatinin-clearance 15‑29 ml/perc) vesekárosodásban szenvedő egyéneknél a rivaroxabán megfelelő plazmakoncentrációi (AUC) 1,4‑, 1,5‑, illetőleg 1,6‑szeresre nőttek. Az ennek megfelelő növekedés a farmakodinámiás hatásokban kifejezettebb volt. Enyhe, közepesen súlyos és súlyos vesekárosodásban szenvedő egyének esetén a Xa faktor teljes gátlásának megfelelő értékek sorrendben 1,5‑, 1,9‑ és 2,0‑szeresére nőttek az egészséges önkéntesekhez képest; a PI megnyúlásának értékei ehhez hasonlóan 1,3‑, 2,2‑, illetőleg 2,4‑szeresre nőttek. Nem állnak rendelkezésre adatok olyan betegek esetén, akik kreatinin‑clearance‑értéke < 15 ml/perc. 
A plazmafehérjékhez való nagyfokú kötődés miatt a rivaroxabán várhatóan nem dializálható.
Alkalmazása nem javasolt olyan betegeknél, akiknek kreatinin‑clearance‑e < 15 ml/perc. A rivaroxabán elővigyázatosan alkalmazható olyan betegeknél, akiknek kreatinin‑clearance‑e 15 és 29 ml/perc között van (lásd 4.4 pont). 
Nem állnak rendelkezésre klinikai adatok közepes vagy súlyos fokú vesekárosodásban (glomerulusfiltrációs ráta < 50 ml/perc/1,73 m2) szenvedő 1 éves vagy annál idősebb gyermekek és serdülők esetében).

Betegektől származó farmakokinetikai adatok 
Azoknál a betegeknél, akik a VTE megelőzésére kapnak napi egyszer 20 mg rivaroxabánt, a koncentrációk mértani átlaga (90%-os előrejelzési intervallummal) 2‑4 órával és körülbelül 24 órával az adag bevétele után (amely nagyjából megfelel az adagolási intervallum maximális és minimális koncentráció értékeinek) sorrendben 215 (22‑535) és 32 (6‑239) µg/l volt. 

A 13. táblázat foglalja össze a mintavételi intervallumban mért koncentrációk mértani átlagait (90%-os intervallum), amelyek az adagolási intervallum során kialakult maximális és minimális koncentrációkat reprezentálják nagyjából olyan akut VTE-s gyermek és serdülő betegeknél, akik a testtömegükhöz igazított mennyiségű rivaroxabánt kaptak, amely a napi egyszeri 20 mg dózist kapó felnőtt MVT-s betegeknél megállapítható expozícióhoz hasonló expozíciót eredményezett náluk.

13. táblázat: A rivaroxabán dinamikus egyensúlyi plazmakoncentrációit (µg/l) adagolási rend és életkor szerint összesítő statisztikák – mértani átlag (90%-os intervallum)
	Idő-tartományok
	
	
	
	
	
	
	
	

	napi egyszeri adagolás
	N
	12 – < 18 év
	N
	6 – < 12 év
	
	
	
	

	2,5‑4 óra után
	171
	241,5
(105–484)
	24
	229,7
(91,5–777)
	
	
	
	

	20‑24 óra után
	151
	20,6
(5,69–66,5)
	24
	15,9
(3,42–45,5)
	
	
	
	

	napi kétszeri adagolás
	N
	6 – < 12 év
	N
	2 – < 6 év
	N
	0,5 – < 2 év
	
	

	2,5‑4 óra után
	36
	145,4
(46,0–343)
	38
	171,8
(70,7–438)
	2
	n.sz.
	
	

	10‑16 óra után
	33
	26,0
(7,99–94,9)
	37
	22,2
(0,25–127)
	3
	10,7
(n.sz.–n.sz.)
	
	

	napi háromszori adagolás
	N
	2 – < 6 év
	N
	Születéstől a < 2 évig
	N
	0,5 – < 2 év
	N
	Születéstől a < 0,5 évig

	0,5‑3 óra után
	5
	164,7
(108–283)
	25
	111,2
(22,9–320)
	13
	114,3
(22,9–346)
	12
	108,0
(19,2 ‑ 320)

	7‑8 óra után
	5
	33,2
(18,7–99,7)
	23
	18,7
(10,1–36,5)
	12
	21,4
(10,5–65,6)
	11
	16,1
(1,03 ‑ 33,6)


n.sz. = nem számították ki
A mennyiségi kimutathatóság alsó határa (lower limit of quantification, LLOQ) alatti értékeket 1/2 LLOQ-val helyettesítettek a statisztikai számításokhoz (LLOQ = 0,5 mikrogramm/l).

Farmakokinetikai/farmakodinámiás összefüggések 
Különböző, széles tartományt felölelő dózisok (5‑30 mg naponta kétszer) beadását követően vizsgálták a rivaroxabán plazmakoncentrációja és számos farmakodinamikai végpont (Xa faktor-gátlás, protrombinidő, PI, aktivált parciális tromboplasztinidő, aPTI, HepTest) közötti farmakokinetikai/farmakodinamikai (FK/FD) összefüggést. A rivaroxabán koncentrációja és a Xa faktor aktivitása közötti összefüggést legjobban egy Emax modell írta le. A PI esetében a lineáris metszési modell általában jobban írta le az adatokat. A PI meghatározásához alkalmazott különböző reagensektől függően a görbe meredeksége jelentős eltéréseket mutatott. Ha a PI idő meghatározása Neoplastin reagenssel történt, a PI kiindulási értéke körülbelül 13 s, a meredekség pedig 3‑4 s/(100 µg/l) volt. A II. és III. fázisú vizsgálatok során elvégzett FK/FD elemzések eredményei egybevágtak az egészséges alanyok körében kapott adatokkal. 

Gyermekek és serdülők
A nem valvularis eredetű pitvarfibrillációban szenvedő betegeknél történő stroke és szisztémás embolisatio megelőzése javallatban gyermekeknél és serdülőknél (18 éves életkor alatt) nem igazolták a biztonságosságot és a hatásosságot.

5.3	A preklinikai biztonságossági vizsgálatok eredményei

A hagyományos – farmakológiai biztonságossági, egyszeri adagolású dózistoxicitási, fototoxicitási, genotoxicitási, karcinogenitási és juvenilis toxicitási – vizsgálatokból származó nem klinikai jellegű adatok azt igazolták, hogy a készítmény alkalmazásakor humán vonatkozásban különleges kockázat nem várható. 
Az ismételt adagolású dózistoxicitási vizsgálatok során megfigyelt hatásokat főként a rivaroxabán fokozott farmakodinámiás aktivitására lehetett visszavezetni. Patkányoknál a klinikailag releváns expozíciós szintek mellett emelkedett IgG‑ és IgA‑szintet figyeltek meg a plazmában. 
Patkányoknál nem észleltek a hímek vagy nőstények fertilitására gyakorolt hatásokat. Állatkísérletek a rivaroxabán hatásmechanizmusával összefüggő reprodukciós toxicitást mutattak (pl. vérzéses szövődményeket). Klinikailag releváns plazmakoncentrációk mellett embrionális és magzati toxicitást (az embrió beágyazódás utáni elvesztését, lassult/előrehaladott csontosodási folyamatot, számos halvány foltot a májon) észleltek, valamint az általános fejlődési rendellenességek és a placentát érintő elváltozások nagyobb előfordulási gyakoriságát figyelték meg. Patkányokkal végzett pre‑ és postnatalis vizsgálatokban az anyaállatra toxikus dózis mellett az utódok csökkent vitalitását figyelték meg.

A rivaroxabánt vizsgálták fiatal patkányoknál a születés utáni 4. napon megkezdett, 3 hónapig terjedő kezelés során, amelyben periinsularis bevérzés nem dózisfüggő növekedését mutatták ki. Nem tapasztaltak célszervre specifikus toxicitásra utaló bizonyítékot.


6.	GYÓGYSZERÉSZETI JELLEMZŐK

6.1	Segédanyagok felsorolása

[bookmark: _Hlk106897108]Tablettamag:
mikrokristályos cellulóz
kroszkarmellóz-nátrium
laktóz-monohidrát
hipromellóz 
nátrium-lauril-szulfát
magnézium-sztearát

Filmbevonat:
makrogol PEG 4000 (E1521)
hipromellóz
titán-dioxid (E171)
laktóz-monohidrát
sárga vas-oxid (E172)
vörös vas-oxid (E172)
fekete vas-oxid (E172)
triacetin (E1518)

6.2	Inkompatibilitások

Nem értelmezhető.

6.3	Felhasználhatósági időtartam

3 év

Porrá tört tabletta
A porrá tört rivaroxabán tabletta 4 órán át stabil vízben és almaszószban.

6.4	Különleges tárolási előírások

Ez a gyógyszer nem igényel különleges tárolást.

6.5	Csomagolás típusa és kiszerelése 

[bookmark: _Hlk106897160]10, 14, 28, 30, 56, 90, 98 vagy 100 filmtablettát vagy 10 × 1, 30 × 1, 90 × 1 vagy 100 × 1 filmtablettát tartalmazó dobozban. 10 vagy 14 filmtabletta Al//Al (ezüst színű, lágy OPA/Al/PVC fóliából és kemény alumínium fóliából álló) buborékcsomagolásban, vagy adagonként perforált buborékcsomagolásban és dobozban.

Nem feltétlenül mindegyik kiszerelés kerül kereskedelmi forgalomba.

6.6	A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk

Porrá tört tabletta 
A rivaroxabán tabletta porrá törhető és 50 ml vízben szuszpendálható, majd a szuszpenziót be lehet adni nasogastricus szondán vagy tápláló gyomorszondán át, miután meggyőződtek arról, hogy a szonda vége a gyomorban helyezkedik el. Használat után a szondát át kell öblíteni vízzel. A rivaroxabán felszívódása a hatóanyag felszabadulásának helyétől függ, ezért el kell kerülni a rivaroxabán beadását a gyomor utáni bélszakaszba, mert ez csökkent felszívódáshoz, következésképpen pedig csökkent hatóanyag expozícióhoz vezethet. A 15 mg-os vagy 20 mg-os porrá tört tabletta alkalmazását közvetlenül enteralis táplálásnak kell követnie.

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani. 

Megjegyzés:  (egy keresztes)
Osztályozás: II./1 csoport
Korlátozott érvényű orvosi rendelvényhez kötött, szakorvosi kórházi diagnózist követő járóbeteg-ellátásban alkalmazható gyógyszer (J).


7.	A FORGALOMBA HOZATALI ENGEDÉLY JOGOSULTJA

8.	A FORGALOMBA HOZATALI ENGEDÉLY SZÁMA(I)

OGYI-T-24109/52      10×        Al//Al (ezüst színű, lágy OPA/Al/PVC fóliából és kemény alumínium fóliából álló) buborékcsomagolás
OGYI-T-24109/53      10×1      Al//Al (ezüst színű, lágy OPA/Al/PVC fóliából és kemény alumínium fóliából álló) adagonként perforált buborékcsomagolás
OGYI-T-24109/54      14×        Al//Al (ezüst színű, lágy OPA/Al/PVC fóliából és kemény alumínium fóliából álló) buborékcsomagolás
OGYI-T-24109/55      28×        Al//Al (ezüst színű, lágy OPA/Al/PVC fóliából és kemény alumínium fóliából álló) buborékcsomagolás
OGYI-T-24109/56      30×        Al//Al (ezüst színű, lágy OPA/Al/PVC fóliából és kemény alumínium fóliából álló) buborékcsomagolás
OGYI-T-24109/57      30×1      Al//Al (ezüst színű, lágy OPA/Al/PVC fóliából és kemény alumínium fóliából álló) adagonként perforált buborékcsomagolás
OGYI-T-24109/58      56×        Al//Al (ezüst színű, lágy OPA/Al/PVC fóliából és kemény alumínium fóliából álló) buborékcsomagolás
OGYI-T-24109/59      90×        Al//Al (ezüst színű, lágy OPA/Al/PVC fóliából és kemény alumínium fóliából álló) buborékcsomagolás
OGYI-T-24109/60      90×1      Al//Al (ezüst színű, lágy OPA/Al/PVC fóliából és kemény alumínium fóliából álló) adagonként perforált buborékcsomagolás
OGYI-T-24109/61      98×        Al//Al (ezüst színű, lágy OPA/Al/PVC fóliából és kemény alumínium fóliából álló) buborékcsomagolás
OGYI-T-24109/62      100×      Al//Al (ezüst színű, lágy OPA/Al/PVC fóliából és kemény alumínium fóliából álló) buborékcsomagolás
OGYI-T-24109/63      100×1    Al//Al (ezüst színű, lágy OPA/Al/PVC fóliából és kemény alumínium fóliából álló) adagonként perforált buborékcsomagolás


9.	A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 2022. augusztus 16.


10.	A SZÖVEG ELLENŐRZÉSÉNEK DÁTUMA

2026. július 31.
NNGYK/ETGY/16731/2026

